title: मूत्रमेह

text: मूत्र उत्पादन का विनियमन अध:श्चेतक में होता है जो सुप्राऑप्टिक तथा परानिलयी नाभिक में ADH का उत्पादन करता है। संश्लेषण के बाद, हार्मोन को न्यूरोस्रावी कणिकागुल्म में संवाहित किया जाता है जो अध:श्चेतकी न्यूरॉन के नीचे अक्षतंतु से पिट्यूटरी ग्रंथि की पश्च पाली में जाता है जिसे बाद में निष्कासित किए जाने के लिए संग्रहीत किया जाता है। इसके अतिरिक्त, अध:श्चेतक, सीरम परासारिता में वृद्धि का अनुभव करते हुए प्यास की अनुभूति को वेंट्रोमीडिअल नाभिक में नियंत्रित करता है तथा इस जानकारी को कोर्टेक्स तक पहुंचाता है।


title: मूत्रमेह

text: तरल पदार्थ की समस्थिति के लिए मुख्य निष्पादि अंग गुर्दा है। ADH, संग्रह नलिकाओं और दूरस्थ कुंडलित छोटी नलिका में पानी की पारगम्यता को बढ़ाते हुए क्रिया करता है, मुख्यतः यह एक्वापोरीन नामक प्रोटीन पर कार्य करता है जो पानी को संग्रह नलिका कोशिका में भेजने के लिए खुलता है। पारगम्यता में यह वृद्धि खून में, पानी के पुनः अवशोषण की अनुमति देता है, तथा इस प्रकार मूत्र की सांद्रता को बढ़ाता है।


title: मूत्रमेह

text: "तंत्रिकाजन्य" बहुमूत्ररोग, जो सामान्यतः केंद्रीय बहुमूत्ररोग के नाम से ज्ञात है, मस्तिष्क में वैसोप्रेसिन के उत्पादन की कमी के कारण होता है।


title: मूत्रमेह

text: "वृक्कजनक" बहुमूत्ररोग, सामान्य रूप से ADH के प्रति गुर्दे की प्रतिक्रिया की अक्षमता की वजह से होता है।


title: मूत्रमेह

text: "पिपासाजन्य" DI, पिपासा तंत्र में, दोष या क्षति के कारण होता है जो अध:श्चेतक में स्थित है। इस दोष के परिणामस्वरूप प्यास और तरल पदार्थ के सेवन में एक असामान्य वृद्धि होती है, जो ADH स्राव को घटाती है तथा मूत्र उत्पादन को बढ़ाती है। डेस्मोप्रेसिन अप्रभावी होती है और चूंकि प्यास बनी रहती है यह तरल अधिभार को फलित कर सकती है।


title: मूत्रमेह

text: "गर्भजन्य" DI केवल गर्भावस्था के दौरान होता है। जबकि सभी गर्भवती महिलाएं, गर्भनाल में "वैसोप्रेसिनेज़" का उत्पादन करती हैं जो ADH को विखंडित करता है, यह GDI में चरम रूपों को धारण कर सकता है।


title: मूत्रमेह

text: गर्भजन्य DI के अधिकांश मामलों का इलाज डेस्मोप्रेसिन से हो सकता है। कुछ दुर्लभ मामलों में, हालांकि प्यास तंत्र में एक असामान्यता, गर्भजन्य DI का कारण बनती है और इस मामले में डेस्मोप्रेसिन का इस्तेमाल नहीं किया जाना चाहिए।


title: मूत्रमेह

text: बहुमूत्ररोग, गर्भावस्था के कुछ गंभीर रोगों के साथ भी जुड़ा हुआ है। ये हैं पूर्व-गर्भाक्षेप HELLP सिंड्रोम, तथा गर्भावस्था का तीव्र वसायुक्त यकृत. यह, यकृत वैसोप्रेसीनेज़ को सक्रिय करके बहुमूत्ररोग का कारण बनता है। इन बातों का ध्यान रखना आवश्यक है जब एक औरत को गर्भावस्था में बहुमूत्ररोग हो, क्योंकि बीमारी के इलाज के लिए यह आवश्यक है कि रोग के बढ़ने से पहले बच्चे का जन्म हो जाये. इन रोगों के इलाज क़ी विफलता तुरंत औरतों क़ी प्रसवकालीन मृत्यु को प्रेरित कर सकती है।


title: मूत्रमेह

text: केंद्रीय DI और गर्भजन्य DI, डेस्मोप्रेसिन के प्रति प्रतिक्रिया देते हैं। कार्बामाज़ेपाइन जो एक आक्षेपिक-विरोधी दवा है, को भी इस तरह के DI में सफलता मिली है। इसके आलावा गर्भजन्य DI, प्रसव पीड़ा के 4 से 6 सप्ताह बाद अपने-आप ही कम होने लगती है। यद्यपि कुछ महिलाओं में बाद के गर्भधारण के समय इसका पुनः विकास हो सकता है। पिपासाजन्य DI में, डेस्मोप्रेसिन आमतौर पर एक विकल्प नहीं है।


title: मूत्रमेह

text: डेस्मोप्रेसिन वृक्कजनक DI में अप्रभावी होगा। इसके बजाय, मूत्रवर्धक हाइड्रोक्लोरोथियाजाइड (एक थियाजाइड मूत्रवर्धक) या इंडोमेथासिन, वृक्कजनक बहुमूत्ररोग में सुधार कर सकता है। थियाजाइड मूत्रवर्धक को हाइपोकलीमिया को रोकने के लिए कभी-कभी अमिलोराइड के साथ संयुक्त किया जाता है। अत्यंत मुत्राधिक्य का इलाज मूत्रवर्धक से करना विरोधाभासी लगता है लेकिन थियाजाइड मूत्रवर्धक, दूरस्थ संवहन नलिका के सोडियम और पानी के अवशोषण को कम करता है और दूरस्थ नेफ्रॉन में द्रव की परासारिता में कमी होती है जिसके परिणामस्वरूप मलोत्सर्जन दर में कमी होती है। इसके आलावा, DI वाले रोगियों के लिए पर्याप्त जलयोजन महत्वपूर्ण है, क्योंकि वे आसानी से निर्जलित हो सकते हैं।


title: मूत्रमेह

text: लिथियम प्रेरित वृक्कजन्य DI को अमिलोराइड के इस्तेमाल से प्रभावी ढंग से सम्भाला जा सकता है, यह एक पोटेशियम-रहित मूत्रवर्धक है जिसे अक्सर थियाजाइड या पाश मूत्रवर्धक के साथ सम्मिलित रूप में प्रयोग किया जाता है। चिकित्सकों को कई वर्षों से लिथियम विषाक्तता की जानकारी रही है और उन्होंने लिथियम प्रेरित बहुमूत्रता और वृक्कजनित बहुमूत्ररोग के लिए परंपरागत तौर पर थियाजाइड मूत्रवर्धक का इस्तेमाल किया है। हालांकि, हाल ही में अमिलोराइड को इस अवस्था के इलाज के लिए काफी सफल माना गया है।


title: सूक्ष्ममापी

text: सूक्ष्ममापी (Micrometer) वह यंत्र है जिसका उपयोग सूक्ष्मकोण एवं विस्तार मापने के लिए इंजीनियरों, खगोलज्ञों एवं यांत्रिक विज्ञानियों द्वारा किया जाता है। यांत्रिकी में सूक्ष्ममापी कैलिपर या गेज (gauge) के रूप में रहता है और इससे एक इंच के १०-४ तक की यथार्थ माप ज्ञात कर सकते हैं। प्राय: यह युक्ति सूक्ष्म कोणीय दूरियों को मापने के लिए दूरदर्शी में तथा सूक्ष्म विस्तार मापने के लिए सूक्ष्मदर्शी में लगी रहती है। यार्कशायर के विलियम गैसकायन (William Gascoigne) ने १६३९ ई. में सूक्ष्मदर्शी का आविष्कार किया। गैसकायन ने फोकस तल में दो संकेतक (pointer) इस तरह रखे की उनके किनारे एक-दूसरे के समांतर रहें। एक पेंच की सहायता से संकेतक पेंच के समांतर विपरीत दिशाओं में गति कर सकते थे। पेंच के एक सिरे पर सूचक (index) लगा था, जो १४ भाग में बँटे डायस के परिक्रमण के अंश का पाठ्‌यांक ले सकता था। औजूत (Auzout) और पीकार (Picard) द्वारा १६०० ई. में सूक्ष्ममापी में सुधार किए गए। इन लोगों ने संकेतक के स्थान पर रजत तार या रेशम का धागा प्रयुक्त किया। इनमें से एक स्थिर और दूसरा पेंच की सहायता से गतिशील रहता था। अधिक शुद्ध माप प्राप्त करने के लिए १७७५ ई. में फोंटाना (Fontana) ने उपर्युक्त तार या धाके के स्थान पर मकड़ी का जाल (Spider web) प्रयुक्त करने का सुझाव दिया। सन् १८०० में ट्रुटन (Troughton) ने उपर्युक्त सुझाव को व्यवहृत किया।


title: सूक्ष्ममापी

text: प्रारंभिक सूक्ष्ममापी दूरियों के मापन में व्यवहृत होते थे। स्थितिकोण (position angle) और दूरियों को मापने के लिए सूक्ष्मदर्शी का घूर्णन इस प्रकार हो कि तारों की चंक्रमण दिशा किसी स्थिति कोण में हो, इसके लिए विलियम हर्शेल (William Herschel) ने सर्वप्रथम १७७९ ई. में एक युक्ति का आविष्कार किया। उद्दिगंशक आरोपण (altazimuth mounting) के कारण सूक्ष्ममापी का उपयोग सरल हो गया जब से विषुवतीय प्रकार का आरोपण (equatorial type of mounting) सामान्य हो गया है, तब से सूक्ष्मदर्शी का उपयोग सुविधापूर्ण हो गया है।


title: सूक्ष्ममापी

text: युग्म तारों (double stars) के मापन में प्रयुक्त होने वाले आधुनिक फाइलर सूक्ष्ममापी (Filar micrometer) में दो पेंच रहते हैं और दो संकेतकों के स्थान पर समांतर तार या मकड़ी का जाला रहता है। एक पेंच, सूक्ष्ममापी के संपूर्ण बक्स को जिसमें दोनों तार रहते हैं, चलाता है, जबकि सम्मुख पेंच एक तार को दूसरे के सापेक्ष चलाता है। तारों (wires) के संपात का पाठ्‌यांक प्राप्त किया जाता है। जब सूक्ष्ममापी के संपूर्ण बक्स को चलाकर स्थिर तार को एक तारे पर लगाते हैं, तब दूसरा तारा सर्पी तार से द्विभाजित होता है। दूसरे पेंच से संलग्न सूक्ष्ममापी का पाठ्‌यांक दूरी जानने के लिए पर्याप्त होता है। आजकल अधिकांश मापन फोटोग्राफी से होता है और अब फाइलर सूक्ष्ममापी का उपयोग स्थितिकोणों तथा अंतरालों के मापने में ही हो रहा है।


title: सूक्ष्ममापी

text: यह तथा याम्योत्तर वृत्त (transit circle) की युक्ति परिमाण समीकरण (magnitude equation) तथा अन्य क्रमबद्ध अशुद्धियों को दूर करने में अत्यंतश् सफल सिद्ध हुई है। सामान्यत: मूल प्रेक्षण में अब इस युक्ति का उपयोग हो रहा है। इस युक्ति को प्रयुक्त करने में प्रेक्षक गतिमान तारे के बिंब को सूक्ष्म तार या जाले से संतत द्विभाजित करने के लिए पेंच को सतत घुमाया करता है। पेंच के घूमने से तार और नेत्रिक (eyepiece) घूमते हैं, अत: दृष्टि क्षेत्र (field of view) के केंद्र में द्विभाजित तारा प्रकट रूप में अचल रहता है। जब गतिमान फ्रेम (frame) निश्चित स्थिति में पहुँचता है, तब वैद्युत संपर्क होते हैं और जब तार और इस प्रकार तारा स्थितियों की श्रेणी में पहुँचता है तब का समय समयलेखी (Chronograph) पर स्वयं अंकित हो जाता है।


title: सूक्ष्ममापी

text: वैज्ञानिक उपकरणों की अशांकित मापनी का यथार्थ पाठ्‌यांक प्राप्त करने के लिए एक ही आधारभूत सिद्धांत पर बने अनेक प्रकार के सूक्ष्ममापी आजकल व्यवहृत हो रहे हैं।


title: बी॰ एस॰ येदयुरप्पा

text: डॉ॰ बूकानाकेरे सिद्धलिंगप्पा येदियुरप्पा, (कन्नड़: ಬೊಕನಕೆರೆ ಸಿದ್ಧಲಿಂಗಪ್ಪ ಯಡಿಯೂರಪ್ಪ), (जन्म: 27 फ़रवरी 1943) एक भारतीय राजनेता और भारत के राज्य कर्नाटक के 19वें मुख्यमंत्री है, जिन्होंने 30 मई 2008 शपथ ग्रहण किया। येदियुरप्पा कर्नाटक राज्य की विधानसभा में शिकारीपुरा विधानसभा क्षेत्र से भाजपा के विधायक हैं। उन्होने साल भारतीय आम चुनाव, 2014 में शिमोगा से विशाल अंतर से जीता। भाजपा संगठन में उन्हे राष्ट्रीय उपाध्यक्ष का पद दिया गया लेकिन राज्य की राजनीति में उनकी सक्रियता को देखते हुए उन्हे राज्य का अध्यक्ष बना दिया गया। कर्नाटक विधानसभा चुनाव 2008 में जीत के बाद कर्नाटक के मुख्यमंत्री बने थे। वे साल 2007 में जद(एस) के साथ गठबंधन टूटने से पहले भी थोड़े समय के लिए कर्नाटक के मुख्यमंत्री रहे। वे किसी भी दक्षिण भारतीय राज्य में भाजपा के पहले मुख्यमंत्री हैं। मुख्यमंत्री रहते हुए उन पर जमीन आवंटन में गड़बड़ी के आरोप लगे लेकिन हाल ही में उनको क्लीनचीट मिल गई है।


title: बी॰ एस॰ येदयुरप्पा

text: येदियुरप्पा का जन्म 27 फ़रवरी 1943 को भारत के कर्नाटक राज्य के मांड्या ज़िले के बूकनाकेरे गाँव में हुआ था।। उनके पिता का नाम सिद्धलिंगप्पा और माता का नाम पुट्टतायम्मा था। येदियुरप्पा हिंदू धर्म के लिंगायत समुदाय के हैं। कर्नाटक के तुमकुर जिले में येदियुर स्थान पर संत सिद्धलिंगेश्वर द्वारा बनाए गए शैव मंदिर के नाम पर उनका नाम रखा गया था। जब येदियुरप्पा चार साल के थे तब ही इनकी माता की मौत हो गई। उन्होंने कला से स्नातक किया है। 1965 में वे समाज कल्याण विभाग के प्रथम श्रेणी के किरानी चुए गए। लेकिन वे शिकारीपुर चले गए जहां उन्होंने वीरभद्र शास्त्री के चावल कारखानें में किराने की नौकरी कर ली। 1967 में उन्होंने वीरभद्र शास्त्री की पुत्री मैत्रादेवी से शादी कर ली। बाद के दिनों में उन्होंने शिमोगा में हार्डवेयर की दुकान खोली। येदियुरप्पा के दो पुत्र, बी वाई राघवेंद्र और विजयेंद्र एवं दो पुत्री हैं, जिनके नाम, अरूणादेवी, पद्मावती और उमादेवी हैं। 2004 में एक दुर्घटना में उनकी पत्नी चल बसी.


title: बी॰ एस॰ येदयुरप्पा

text: २०१६ में उन्हें भारतीय जनता पार्टी की कर्नाटक राज्य इकाई का अध्यक्ष बनाया गया। भाजपा ने उन्हें मुख्यमंत्री पद का उम्मीद्वार घोषित करके कर्नाटक विधानसभा चुनाव, 2018 लड़ा मगर पार्टी १०४ सीटें जीतकर ८ सीटें बहुमत से कम रह गयी। राज्यपाल वजुभाई वाला ने भाजपा को सबसे बड़ी पार्टी होने के नाते सरकार बनाने के लिये आमंत्रित किया तथा उन्होंने मुख्यमंत्री पद की शपथ ली।


title: बी॰ एस॰ येदयुरप्पा

text: १९ मई २०१८ को मुख्यमंत्री येदियुरप्पा ने विश्वास मत का सामना किये बिना ही इस्तीफा देने की घोषणा कर दी और इस तरह कर्नाटक में दो दिन पुरानी येदयुरप्पा सरकार गिर गई।


title: डोवर जलसन्धि

text: डोवर जलसन्धि इंग्लिश चैनल और उत्तरी सागर को जोड़ती है।यह अटलांटिक महासागरीय देशो को यूरोप के उत्तरी देशों तक पहुँच को आसान बनती है।यह जलसन्धि ब्रिटिश द्वीपसमूह और फ़्रांस के मध्य स्थित है।


title: डोवर जलसन्धि

text: डोवर जलडमरूमध्य से जाने वाली चेनल सुरंग युनाइटेड किंगडम ओर फ्रांस को जोड़ती है !इस रेलवे सुरंग की कुल लंबाई 50.45 किलोमीटर है,इसकी शुरुआत 6 मई 1994 ई.को हुई


title: द्रविड़ आंदोलन

text: द्रविड़ आंदोलन की शुरुआत 1916 में, मद्रास में जस्टिस पार्टी की स्थापना से हुई मानी जाती है। जस्टिस पार्टी अथवा दक्षिण भारतीय लिबरल फेडरेशन के नाम से जानी जाने वाली इस पार्टी के संस्थापक टी. एम. नायर और पी. त्यागराज चेट्टि थे। 1939 में ई वी के रामास्‍वामी 'पेरियार' इस दल के अध्यक्ष बने और 1944 में उन्होंने इसे द्रविड़ कज़गम नाम देकर चुनावों से अलग कर लिया और सामाजिक आन्दोलन का रूप दिया। बाद में पेरियार के सहयोगी सीएन अन्‍नादुरै ने इस दल से अलग होकर 17 सितंबर, 1949 में द्रविड़ मुनेत्र कडगम (डीएमके) की स्‍थापना की।


title: मजरुह सुल्तानपुरी

text: मजरुह सुल्तानपुरी () (1 अक्टूबर 1919 − 24 मई 2000) एक भारती उर्दू शायर थे। हिन्दी फिल्मों के एक प्रसिद्ध गीतकार और प्रगतिशील आंदोलन के उर्दू के सबसे बड़े शायरों में से एक थे। वह 20वीं सदी के उर्दु साहिती जगत के बेहतरीन शायरों में गिना जाता है।


title: मजरुह सुल्तानपुरी

text: बॉलीवुड में गीतकार के रूप में प्रसिद्ध हुवे। उन्होंने अपनी रचनाओं के जरिए देश, समाज और साहित्य को नयी दिशा देने का काम किया। विश्वविद्यालय अनुदान आयोग द्वारा सुल्तानपुर जिले के गनपत सहाय कालेज में "मजरुह सुल्तानपुरी ग़ज़ल के आइने में" शीर्षक से मजरूह सुल्तानपुरी पर राष्ट्रीय सेमिनार का आयोजन किया गया। देश के प्रमुख विश्वविद्यालयों के शिक्षाविदों ने इस सेमिनार में हिस्सा लिया और कहा कि वे ऐसी शख्सियत थे जिन्होंने उर्दू को एक नयी ऊंचाई दी है। लखनऊ विश्वविद्यालय की उर्दू विभागाध्यक्ष डॉ॰सीमा रिज़वी की अध्यक्षता व गनपत सहाय कालेज की उर्दू विभागाध्यक्ष डॉ॰जेबा महमूद के संयोजन में राष्ट्रीय सेमिनार को सम्बोधित करते हुए इलाहाबाद विश्वविद्यालय के उर्दू विभागाध्यक्ष प्रो॰अली अहमद फातिमी ने कहा मजरूह, सुल्तानपुर में पैदा हुए और उनके शायरी में यहां की झलक साफ मिलती है। वे इस देश के ऐसे तरक्की पसंद शायर थे जिनकी वजह से उर्दू को नया मुकाम हासिल हुआ। उनकी मशहूर पंक्तियों में 'मै अकेला ही चला था, जानिबे मंजिल मगर लोग पास आते गये और कारवां बनता गया' का जिक्र भी वक्ताओं ने किया। लखनऊ विश्वविद्यालय के पूर्व विभागाध्यक्ष प्रो॰मलिक जादा मंजूर अहमद ने कहा कि यूजीसी ने मजरूह पर राष्ट्रीय सेमिनार उनकी जन्मस्थली सुल्तानपुर में आयोजित करके एक नयी दिशा दी है।


title: मजरुह सुल्तानपुरी

text: मजरूह सुल्तानपुरी ने पचास से ज्यादा सालों तक हिंदी फिल्मों के लिए गीत लिखे। आजादी मिलने से दो साल पहले वे एक मुशायरे में हिस्सा लेने बम्बई गए थे और तब उस समय के मशहूर फिल्म-निर्माता कारदार ने उन्हें अपनी नई फिल्म शाहजहां के लिए गीत लिखने का अवसर दिया था। उनका चुनाव एक प्रतियोगिता के द्वारा किया गया था। इस फिल्म के गीत प्रसिद्ध गायक कुंदन लाल सहगल ने गाए थे। ये गीत थे-ग़म दिए मुस्तकिल और जब दिल ही टूट गया जो आज भी बहुत लोकप्रिय हैं। इनके संगीतकार नौशाद थे।


title: मजरुह सुल्तानपुरी

text: जिन फिल्मों के लिए आपने गीत लिखे उनमें से कुछ के नाम हैं-सी.आई.डी., चलती का नाम गाड़ी, नौ-दो ग्यारह, तीसरी मंज़िल, पेइंग गेस्ट, काला पानी, तुम सा नहीं देखा, दिल देके देखो, दिल्ली का ठग, इत्यादि।


title: मजरुह सुल्तानपुरी

text: पंडित नेहरू की नीतियों के खिलाफ एक जोशीली कविता लिखने के कारण मजरूह सुल्तानपुरी को सवा साल जेल में रहना पड़ा। 1994 में उन्हें फिल्म जगत के सर्वोच्च सम्मान दादा साहब फाल्के पुरस्कार से सम्मानित किया गया। इससे पूर्व 1980 में उन्हें ग़ालिब एवार्ड और 1992 में इकबाल एवार्ड प्राप्त हुए थे।


title: मजरुह सुल्तानपुरी

text: मजरुह और नासीर हुसैन ने पहली बार फिल्म पेइंग गेस्ट पर सहयोग किया, जिसे नासीर ने लिखा था। नासीर के निदेशक और बाद में निर्माता बनने के बाद वे कई फिल्मों में सहयोग करने गए, जिनमें से सभी के पास बड़ी हिट थीं और कुछ महारूह के सबसे यादगार काम हैं:


title: मजरुह सुल्तानपुरी

text: मजरूह भी टीएसरी मंजिल के लिए नासीर को आरडी बर्मन पेश करने में महत्वपूर्ण भूमिका निभाते थे। तीनों ने उपर्युक्त फिल्मों में से 7 में काम किया। बर्मन ज़मीन को दीखाना है के बाद 2 और फिल्मों में काम करने के लिए चला गया।


title: बिहार विधान सभा चुनाव,२०१५

text: बिहार की वर्तमान विधान सभा का कार्यकाल २९ नवंबर, २०१५ को खत्म हुआ। 5 चरणों में संपन्न चुनावों के परिणाम ८ नवंबर को घोषित किये गये जिसमें राष्ट्रीय जनता दल सबसे अधिक सीटें जीतने वाली पार्टी के रूप में सामने आयी और उसने ८० सीटों पर जीत हासिल की। दूसरी सबसे बड़ी पार्टी जनता दल (यूनाइटेड) को ७१ सीटें मिलीं और भारतीय जनता पार्टी ५३ सीटों पर विजय प्राप्त करके तीसरे स्थान पर रही।


title: बिहार विधान सभा चुनाव,२०१५

text: भारत निर्वाचन आयोग ने घोषणा की है कि 34 जिले में फैले बिहार चुनाव में 243 विधानसभा सीटों में से 36 में ईवीएम के साथ लगभग 1,000 वोटर वैरिफायबल पेपर ऑडिट ट्रेल (वीवीपीएटी) मशीनों का उपयोग किया जाएगा। ईसीआईएल निर्मित वीवीपीएटी का 10 विधानसभा सीटों में उपयोग किया जाएगा, जबकि बीईएल द्वारा निर्मित वीवीपीएटी का उपयोग 26 विधानसभा क्षेत्रों में किया जाएगा। चुनाव सूचना पहली बार वेबकास्ट थी और मतदाता एक ऐप के माध्यम से फोन पर अपने मतदान केंद्र का पता लगा सकते हैं। लगभग 1.5 करोड़ मतदाताओं को एसएमएस के माध्यम से मतदान की तारीखों के बारे में सूचित किया जाएगा।


title: बिहार विधान सभा चुनाव,२०१५

text: बिहार में प्रचार अभियान, लोक शिकायत निवारण और वाहन प्रबंधन की सुविधा के लिए चुनाव आयोग ने तीन नए सॉफ्टवेयर उत्पाद - सुविधा, समाधन और सुगम का उपयोग किया। चुनावी रोल प्रबंधन सॉफ्टवेयर ने रोल के अतिरिक्त / हटाए जाने / उन्नयन में मदद की। एंड्रॉइड आधारित ऐप 'मातदान' ने बिहार में मतदान-दिन की निगरानी के साथ आयोग को मदद की। निर्वाचन आयोग ने बिहार चुनावों में मतदाता जागरूकता के लिए एक विशेष अभियान, व्यवस्थित मतदाता शिक्षा और चुनावी भागीदारी (एसवीईईपी) का शुभारंभ किया। ईवीएम पर उम्मीदवारों की तस्वीरों के साथ, बिहार पहले फोटो मतदाता सूची के लिए पहला राज्य होगा।


title: बिहार विधान सभा चुनाव,२०१५

text: बिहार चुनाव इतिहास में पहली बार इलेक्टोरियल रोलर्स में ग्यारह एनआरआई मतदाता पंजीकृत हैं। उनके द्वारा अपने परिवार के सदस्यों के द्वारा चुनाव अधिकारियों से संपर्क किया गया था। यह पहली बार था कि एनआरआई ने अपने वोटों को विदेशी देशों से अर्द्ध-इलेक्ट्रॉनिक रूप से निकाल दिया था। ई-डाक मतपत्र प्रणाली और मौजूदा प्रॉक्सी-वोटिंग सुविधा एनआरआई मतदाताओं के लिए विदेशों में उनके निवास स्थान से बढ़ी है। लेकिन यह सुविधा भारत में प्रवासी मतदाताओं के लिए उपलब्ध नहीं है।


title: बिहार विधान सभा चुनाव,२०१५

text: इस और उसके बाद के चुनावों में एक क्रॉस का उपयोग करने के लिए नोटा का प्रतीक होगा। निर्वाचन आयोग ने 18 सितंबर को, नोटा के लिए विशिष्ट प्रतीक, एक बैलेप पेपर को एक काले रंग की पार के साथ पेश किया। यह प्रतीक राष्ट्रीय डिजाइन संस्थान, अहमदाबाद द्वारा डिजाइन किया गया है।


title: बिहार विधान सभा चुनाव,२०१५

text: 31 जुलाई को, भारत निर्वाचन आयोग ने चुनाव के लिए अंतिम मतदाताओं की सूची प्रकाशित की, जिसमें भारत की जनगणना २०११ के अनुसार 10,38,04,637 की कुल आबादी है।


title: बिहार विधान सभा चुनाव,२०१५

text: 19 अगस्त को, केंद्र सरकार ने पिछड़ी क्षेत्रों के रूप में राजधानी पटना सहित 21 बिहार जिले को अधिसूचित किया और उनके लिए कर छूट का अनावरण किया। 25 अगस्त को, केंद्र सरकार ने भारत की जनगणना २०११ के धार्मिक आंकड़े जारी किए। हिंदुओं ने बिहार में 82.7% (8.6 करोड़ लोग) का गठन किया जबकि मुस्लिमों ने 16.9% (1.7 करोड़ लोगों) का गठन किया।


title: बिहार विधान सभा चुनाव,२०१५

text: जुलाई 2015 में, केन्द्रीय गृह मंत्रालय द्वारा जीतन राम मांझी को "जेड" अतिरिक्त सुरक्षा प्रदान किया गया था, जबकि पप्पू यादव को भारत सरकार द्वारा "वाई" श्रेणी की सुरक्षा प्रदान की गई थी।


title: बिहार विधान सभा चुनाव,२०१५

text: मई 2015 में, जेडीयू सरकार ने प्रांतीय सरकारी कर्मचारियों और पेंशनधारकों के लिए महंगाई भत्ते (डीए) को छह प्रतिशत से बढ़ाकर 11 प्रतिशत कर दिया। जुलाई में, नीतीश कुमार ने सभी सरकारी अनुबंधों में ओबीसी, ईबीसी और अनुसूचित जाति / एसटी के लिए 50 लाख रुपये का कोटा घोषित किया था। जुलाई में, सरकार ने उच्च जाति हिंदू और मुस्लिम परिवारों के बच्चों को जाति प्रमाण पत्र देने की अधिसूचना जारी की, जिनकी सालाना आय 1.5 लाख रुपये (यूएस $ 2,300) से कम थी।


title: बिहार विधान सभा चुनाव,२०१५

text: सितंबर में, सरकार एससी / एसटी श्रेणी में बेहद पिछड़ी जातियों (ईबीसी), निषाद (मल्लह) और नोनिया के मंदिरों को बाड़ देने के लिए एक समर्पित निधि बनाने के लिए सहमत हुई। बिहार राज्य मदरसा शिक्षा बोर्ड द्वारा पंजीकृत 2,45 9 की सूची से राज्य सरकार ने बिहार के 60 9 अधिक मदरसों को अनुदान देने का भी निर्णय लिया है। बिहार सरकार ने , जो एक दलित दंजत पर आधारित फिल्म है, जो एक 360 फुट लंबा, 30 फुट चौड़ी और 25 फुट ऊंची पहाड़ी के माध्यम से एक 22 साल (1 980-1982 )। विपक्षी दलों ने मांझी के गांव गेहलौर के लिए कुछ नहीं करने की नीतीश सरकार पर आरोप लगाया।


title: बिहार विधान सभा चुनाव,२०१५

text: अप्रैल 2015 में, नीतीश कुमार ने बिहार में 18% आरक्षण वाले अति पिछड़ा वर्ग की सूची में तेली सहित कुछ और जातियों को शामिल करने का संयुक्त जनता दल के फैसले की घोषणा की।


title: बिहार विधान सभा चुनाव,२०१५

text: 2011 की राष्ट्रीय जनगणना से संकेत मिलता है कि अनुसूचित जातियों ने बिहार की 10.4 करोड़ आबादी का 16% गठित किया है। जनगणना ने 23 दलित उप-जातियों में से 21 को महादलित के रूप में पहचाना। महादलित समुदाय में निम्नलिखित उप-जातियां शामिल हैं: बंतर, बौरी, भोगता, भुईया, चौपाल, डाबर, डोम (धनगढ़), घासी, हललकोहर, हरि (मेहतर, भंगी), कंजर, कुरारीर, लालबेगी, मुसहर, नट, पान (स्वासी), राजवार, तुरी, ढोबी, चमार और पासवान (दुसाध)। बिहार में दलितों के साथ, चमार 25.3% हैं, पासवान (दुसाध) 36.9% और मुसाहर 13.9% हैं। पासवान जाति को शुरुआत में महादालिट श्रेणी से बाहर कर दिया गया था, राम विलास पासवान के कर्कश के लिए। बाद में महादलित श्रेणी में खमेर शामिल किए गए थे। आदिवासी (अनुसूचित जनजाति) बिहारी आबादी के लगभग 1.3% गठित हैं। इनमें गोंड, संथाल और थारू समुदाय शामिल हैं। बिहार में लगभग 130 अत्यंत पिछड़ा वर्ग जातियां (ईबीसी) हैं।


title: पुणे ज़िला की तालुकाएँ

text: पुणे जिला एक भारतीय राज्य महाराष्ट्र का एक ज़िला है। जिसमें कुल १५ तहसीलें अर्थात (तालुकाएं) है। जिसमें दो शहरी तहसीलें भी है। इन १५ तहसीलों को निम्न उपसम्भागों में विभाजित किया गया है।


title: फारबिसगंज

text: फारबिसगंज (Forbesganj) भारत के बिहार राज्य के अररिया ज़िले में स्थित एक नगर है। फारबिसगंज के विधायक विद्यासागर केसरी उर्फ मंचन केसरी हैं जो 2020 में पुनः फारबिसगंज के विधायक बने इससेे पहले 2015 में पहली बार उन्होंने फारबिसगंज सेे विधानसभा चुनाव जीता था।


title: फारबिसगंज

text: फारबिसगंज अररिया जिले का एक शहर है, जो 1990 से पहले पूर्णिया जिला का हिस्सा था । इस शहर की सीमा नेपाल से लगती हैं। राष्ट्रीय राजमार्ग २७ और राष्ट्रीय राजमार्ग ५२७ यहाँ से गुज़रते हैं।


title: फारबिसगंज

text: फारबिसगंज का इतिहास अत्यंत गौरवशाली रहा है। उन्नीसवीं सदी के मध्य में जब अलैक्जेंडर जॉन फोरबेस ने बाबू प्रताप सिंह दुगड़ व अन्य से सुल्तानपुर इस्टेट की खरीद की तो इसे फोरबेसाबाद नाम दिया गया। सन 1877 में हंटर की रिपोर्ट में भी शहर का नाम फोरबेसाबाद ही दर्ज है। लेकिन जब रेलवे लाइन आई तो शहर का नाम बदल कर फोरबेसगंज कर दिया। इस शहर के अंदर रामुपर, किरकिचिया, भागकोहलिया तथा मटियारी राजस्व ग्राम हैं और सुल्तानपुर इस्टेट की कचहरी के अवशेष आज भी नजर आते हैं। अलैक्जेंडर ने ही यहां सबसे पहले नील की खेती शुरू की और इस्टेट के अधीन 17 हजार बीघे में नील उपजाया जाता था। प्रथम विश्व युद्ध के दिनों में नील की चमक फीकी पड़ने से पहले ही अलैक्जेंडर व उसके वारिस जमींदारी व जूट के धंधे में पांव रख चुके थे। नील धीरे धीरे घटता गया और फारबिसगंज की चर्चा अनाज, कपड़ा व अन्य उपभोक्ता सामानों की सबसे बड़ी मंडी के रूप मे होने लगी। फारबिसगंज का बाजार चारो दिशाओं से रोजाना आने वाली हजारों अनाज लदी गाड़ियों की वजह से समृद्धि के शिखर को छूने लगा। फोरबेस परिवार के बाद इस्टेट का कारोबार ई रौल मैके के अधीन आ गया। मैके आम जन के साथ घुलमिल कर रहने वाला अंग्रेज था और स्थानीय बोलियां बड़े आराम से बोल लेता था । सन 1945 में उन्होंने इस्टेट को जेके जमींदारी कंपनी के हाथ बेच दिया और सबके सब वापस इंग्लैंड चले गए। मैके कानून का बड़ा ज्ञाता था और 1929 में उसने इंडिगो सीड से जुड़े एक मामले में दरभंगा के महाराजा सर कामेश्वर सिंह को हरा दिया था ।


title: फारबिसगंज

text: ग्रामीण संपर्किता इसकी सबसे बड़ी विकास-बाधा है। शहर के पूरब में अम्हरा, खबासपुर, चिकनी, घोड़ाघाट, कौआचांड घाट, सौरगांव असुरी, कमताहा व ऐसे ही दर्जनों नदी घाट हैं, जहां पुल बना कर फारबिसगंज को नई ज़िंदगी दी जा सकती है। लेकिन अब तक ऐसा नहीं हो पाया है। फरबिसगंज में मखाना का अच्छा उत्पादन होता है, मखाना के पैकेट फारबिसगंज में तैयार किए जाते हैं और ट्रेन से दिल्ली, पंजाब, मुंबई और अन्य जगहों पर भेजे जाते हैं। जिसकी विदेशों में डिमांड है। इस कारण से यहाँ के किसानो की आर्थिक स्थिति में सुधार आएगा।


title: मुज़फ़्फ़रनगर जिला

text: मुज़फ़्फ़रनगर भारतीय राज्य उत्तर प्रदेश का एक ज़िला है। ज़िले का मुख्यालय मुज़फ़्फ़रनगर है। जिला सहारनपुर मंडल का हिस्सा है। जिले का क्षेत्रफल 4008किमी है। मुज़फ़्फ़रनगर, बुढ़ाना,जानसठ,खतौली यहाँ के तहसील हैं। सन् 2011 की जनगणना में इसका साक्षरता दर 68.68% था। इसका एस.टी.डी (STD) कोड 0131 है।


title: मुज़फ़्फ़रनगर जिला

text: यह समुद्र तल से 237-245 मीटर ऊपर, दिल्ली से लगभग 116 किमी दूर, उत्तर प्रदेश के उत्तर में उत्तरी अक्षांश 29º 11' 30" से 29º 45' 15" तक और पूर्वी रेखांश 77º 3' 45" से 78º 7' तक स्थित है। यह राष्ट्रीय राज मार्ग 58 पर सहारनपुर मण्डल के अंतर्गत गंगा और यमुना के दोआब में, दक्षिण में मेरठ और उत्तर में सहारनपुर जिलों के बीच स्थित है। पश्चिम में शामली मुज़फ़्फ़र नगर को हरियाणा के पानीपत और करनाल से और पूर्व में गंगा नदी उत्तर प्रदेश के बिजनोर जिले से अलग करती है। मुज़फ़्फ़र नगर का क्षेत्रफल 4008 वर्ग किलोमीटर (19,63,662 एकड़) है। मुजफ़्फ़र नगर में पहली जनसंख्या 1847 में हुई और तब मुजफ़्फ़र नगर की जनसंख्या 537,594 थी। 2001 की जनसंख्या के अनुसार मुज़फ़्फ़र नगर जिले की आबादी 35,43,360 (18,93,830 पुरूष और 16,49,530 महिला, 26,39,480 ग्रामीण और 9,03,880 शहरी, 17,80,380 साक्षर, 4,78,320 अनुसूचित जाति और लगभग 90 अनुसूचित जनजाति) है और औसत 31,600 व्यक्ति प्रतिवर्ग किलोमीटर में रहते हैं। मुज़फ़्फ़र नगर जिले में 2 लोक सभा, 5 विधान सभा, 4 तहसिल, 10 खण्ड (ब्लोक), 5 नगर पालिकाएं, 20 टाऊन एरिया, 1027 गांव (2003-04 में केवल 886 गाँवों में बिजली थी), 28 पुलिस स्टेशन, 15 रेलवे स्टेशन (उत्तरी रेलवे, 1869 में रेलमार्ग आरम्भ हुआ) हैं। 2001 में 557 औघोगिक कम्पनियाँ और 30,792 स्माल स्केल कम्पनियाँ थी।


title: मुज़फ़्फ़रनगर जिला

text: इतिहास और राजस्व प्रमाणों के अनुसार दिल्ली के बादशाह, शाहजहाँ, ने सरवट (SARVAT) नाम के परगना को अपने एक सरदार सैयद मुजफ़्फ़र खान को जागीर में दिया था जहाँ पर 1633 में उसने और उसके बाद उसके बेटे मुनव्वर लश्कर खान ने मुजफ़्फ़र नगर नाम का यह शहर बसाया।


title: मुज़फ़्फ़रनगर जिला

text: परन्तु इस स्थान का इतिहास बहुत पुराना है। काली नदी के किनारे सदर तहसिल के मंडी नाम के गाँव में हड़प्पा कालीन सभ्यता के पुख्ता अवशेष मिले हैं। अधिक जानकारी के लिये भारतीय सर्वेक्षण विभाग वहां पर खुदाई कार्य करवा रहा है। सोने की अंगूठी जैसे आभूषण और बहुमूल्य रत्नों का मिलना यह दर्शाता है कि यह स्थान प्राचीन समय में व्यापार का केन्द्र था। तैमूर आक्रमण के समय के फारसी इतिहास में भी इस स्थान का वर्णन मिलता है।


title: मुज़फ़्फ़रनगर जिला

text: शहर से छह किलोमीटर दूर सहारनपुर रोड़ पर काली नदी के ऊपर बना बावन दरा पुल, करीब 1512 ईस्वी में शेरशह सूरी ने बनवाया था। शेरशाह सूरी उस समय मुगल सम्राट हुमायूं को पराजित कर दिल्ली की गद्दी पर बैठा था। उसने सेना के लश्कर के आने जाने के लिये सड़क का निर्माण कराया था जो बाद में ग्रांट ट्रंक रोड़ के नाम विख्यात हुई। इसी मार्ग पर बावन दर्रा पुल है। माना जाता है कि इसे इसे उस समय इस प्रकार डिजाईन किया गया था कि यदि काली नदी में भीषण बाढ़ आ जाये तो भी पानी पुल के किनारे पार न कर सके। पुल में कुल मिला कर 52 दर्रे बनाये गये हैं। जर्जर हो जाने के कारण अब इसका प्रयोग नहीं किया जा रहा है। वहलना गांव में शेरशाह सूरी की सेना के पड़ाव के लिये गढ़ी बनायी गई थी। इस गढ़ी का लखौरी ईटों का बना गेट अभी भी मौजूद है।


title: मुज़फ़्फ़रनगर जिला

text: ग्राम गढ़ी मुझेड़ा में स्थित सैयद महमूद अली खां की मजार मुगलकाल की कारीगरी की मिसाल है। 400 साल पुरानी मजार और गांव स्थित बाय के कुआं की देखरेख पुरातत्व विभाग करता है। मुगल समा्रट औरगजेब की मौत के बाद दिल्ली की गद्दी पर जब मुगल साम्राज्य की देखरेख करने वाला कोई शासक नहंी बचा तो जानसठ के सैयद बन्धु उस समय नामचीन हस्ती माने जाते थे। उनकी मर्जी के बिना दिल्ली की गद्दी पर कोई शासक नहंी बैठ सकता था। जहांदार शाह तथा मौहम्मद शाह रंगीला को सैयद बंधुओं ने ही दिल्ली का शासक बनाया था। इन्ही सैयद बंधुओं मे से एक का नाम सैयद महमूद खां था। उन्हीं की मजार गा्रम गढ़ीमुझेड़ासादात में स्थित हैं। जिसमें मुगल करीगरी की दिखाई पड़ती है। 400 साल पुरानी उक्त सैयद महमूद अली खां की मजार तथा प्राचीन बाय के कुयेंं के सम्बन्ध में किदवदन्ती है कि दोनो का निर्माण कारीगरों द्वारा एक ही रात में किया गया था।


title: मुज़फ़्फ़रनगर जिला

text: लम्बे समय तक मुगल आधिपत्य में रहने के बाद ईस्ट इण्डिया कम्पनी ने 1826 में मुज़फ़्फ़र नगर को जिला बना दिया। 1857 के स्वतंत्रता संग्राम में शामली के मोहर सिंह और थानाभवन के सैयद-पठानों ने अंगेजों को हरा कर शामली तहसिल पर कब्जा कर लिया था परन्तु अंग्रेजों ने क्रूरता से विद्रोह का दमन कर शामली को वापिस हासिल कर लिया।


title: मुज़फ़्फ़रनगर जिला

text: 6 अप्रैल 1919 को डॉ॰ बाबू राम गर्ग, उगर सेन, केशव गुप्त आदि के नेतृत्व में इण्डियन नेशनल कांगेस का कार्यालय खोला गया और पण्डित मदन मोहन मालवीय, महात्मा गांधी, मोती लाल नेहरू, जवाहर लाल नेहरू, सरोजनी नायडू, सुभाष चन्द्र बोस आदि नेताओं ने समय-समय पर मुज़फ़्फ़र नगर का भ्रमण किया। खतौली के पण्डित सुन्दर लाल, लाला हरदयाल, शान्ति नारायण आदि बुद्धिजीवियों ने स्वतंत्रता आन्दोलन में बढ़-चढ़ कर भाग लिया। 15 अगस्त 1947 को आजादी मिलने पर केशव गुप्त के निवास पर तिरंगा फ़हराने का कार्यक्रम रखा गया।


title: मुज़फ़्फ़रनगर जिला

text: मुज़फ़्फ़र नगर का क्षेत्रफल 4008 वर्ग किलोमीटर है। मुजफ़्फ़र नगर में पहली जनगणना 1847 में हुई और तब मुजफ़्फ़र नगर की जनसंख्या 537,594 थी। 2001 की जनगणना के अनुसार मुज़फ़्फ़र नगर जिले की आबादी 35,43,360 (18,93,830 पुरूष और 16,49,530 महिला, 26,39,480 ग्रामीण और 9,03,880 शहरी, 17,80,380 साक्षर, 4,78,320 अनुसूचित जाति और लगभग 90 अनुसूचित जनजाति) है और औसत 31,600 व्यक्ति प्रतिवर्ग किलोमीटर में रहते हैं। 2011 की जनगणना के अनुसार मुजफ्फरनगर की कुल जनसंख्या 4138605 (पुरूष 2194540, महिला 1944065), लिंग अनुपात 886 तथा साक्षरता दर 70.11 (पुरूष 79.11, महिला 60.00) है


title: मुज़फ़्फ़रनगर जिला

text: मुजफ्फरनगर एक महत्वपूर्ण औद्योगिक शहर है, चीनी, इस्पात और कागज के साथ अनाज यहाँ के प्रमुख उत्पाद है। यहाँ की ज़्यादातर आबादी कृषि में लगी हुई है जो कि इस क्षेत्र की आबादी का 70% से अधिक है। मुजफ्फरनगर का गुड़ बाजार एशिया में सबसे बड़ा गुड़ का बाजार है |


title: मुज़फ़्फ़रनगर जिला

text: यह एक उत्तराखंड बॉर्डर पर स्थित हे। यह स्थान सड़क जाम ओर चाट के लिए परसिद्ध हे। पुरकाज़ी को एनएच-58 दो भागों मे बाँटता हे। पुरकाज़ी मे उत्तर प्रदेश परिवहन का मेन अड्डा हे।


title: मुज़फ़्फ़रनगर जिला

text: यह स्थान हिन्दुओं का प्रसिद्ध धार्मिक स्थल माना जाता है। गंगा नदी के तट पर स्थित शुक्रतल जिला मुख्यालय से 30 किलोमीटर की दूरी पर स्थित है। कहा जाता है कि इस जगह पर अभिमन्यु के पुत्र और अर्जुन के पौत्र राजा परीक्षित के पश्चात् केवल महर्षि सुखदेव जी ने भागवत गीता का वर्णन किया था। इसके समीप स्थित वट वृक्ष के नीचे एक मंदिर का निर्माण किया गया था। इस वृक्ष के नीचे बैठकर ही सुखदेव जी भागवत गीता के बारे में बताया करते थे। सुखदेव मंदिर के भीतर एक यज्ञशाला भी है। राजा परीक्षि‍त महाराजा सुखदेव जी से भागवत गीता सुना करते थे। इसके अतिरिक्त यहां पर पर भगवान गणेश की 35 फीट ऊंची प्रतिमा भी स्‍थापित है। इसके साथ ही इस जगह पर अक्षय वट और भगवान हनुमान जी की 72 फीट ऊंची प्रतिमा बनी हुई है।


title: मुज़फ़्फ़रनगर जिला

text: काली नदी के तट पर स्थित मुजफ्फरनगर शहर नई दिल्ली के उत्तर-पूर्व से 120 किलोमीटर की दूरी पर स्थित है। इस शहर की स्थापना खान-ए-जहां ने 1633 ई. में की थी। उनके पिता मुजफ्फरखान के नाम पर इस जगह का नाम रखा गया है।


title: मुज़फ़्फ़रनगर जिला

text: मुजफ्फरनगर स्थित खतौली एक शहर है। यह जगह मुजफ्फरनगर से 21 किलोमीटर की दूरी पर और राष्ट्रीय राजमार्ग 58 द्वारा यहां पहुंचा जा सकता है। यहां स्थित जैन मंदिर काफी खूबसूरत है। इसके अतिरिक्त एक विशाल सराय भी है। इनका निर्माण शाहजहां द्वारा करवाया गया था। खतौली का नाम पहले ख़ित्ता वली था जो बाद में खतौली हो गया


title: मुज़फ़्फ़रनगर जिला

text: यहां का सबसे निकटतम हवाई अड्डा दिल्‍ली स्थित इंदिरा गांधी अंर्तराष्ट्रीय हवाई अड्डा है। दिल्ली से मुजफ्फनगर 116 किलोमीटर की दूरी पर स्थित है।


title: मुज़फ़्फ़रनगर जिला

text: राष्ट्रीय राजमार्ग 58 द्वारा मुजफ्फनगर पहुंचा जा सकता है। भारत के कई प्रमुख शहरों जैसे नई दिल्ली, देहरादून, सहारनपुर और मसूरी आदि से यहां पहुंच सकते हैं।


title: मुज़फ़्फ़रनगर जिला

text: यहॉ इस शहर में बहुत से प्रतिष्ठत स्कूल व कालेज हैं। शहर में एक निजी वित्त पोषित इंजीनियरिंग कॉलेज और एक मेडिकल कॉलेज है। इन में शामिल हैं: गांधी पालीटेक्निक, आयुर्वेद मेडिकल कॉलेज, आयुर्वेद अनुसंधान केन्द्र, कृषि कॉलेज, कृषि विज्ञान केन्द्र, अस्पतालों, नेत्र अस्पताल, डिग्री कालेजों, इंटर कालेज, वरिष्ठ माध्यमिक स्कूलों, नवोदय स्कूल, गर्ल्स स्कूलों, जूनियर हाई स्कूल, प्राथमिक स्कूलों, संस्कृत पाठशाला बहरा, गूंगा और ब्लाइंड स्कूल, योग प्रशिक्षण केन्द्र, अम्बेडकर छात्रावास, धर्मशाला, अनाथालय, वृद्वाआश्रम, बूढ़ी गाय के संरक्षण केन्द्र और कई अन्य आध्यात्मिक और धार्मिक केंद्र।


title: स्तन कैन्सर

text: महिलाएँ जीवन भर स्तन परिवर्तन को अनुभव करती हैं। इन परिवर्तनों के बारे में जागरूक होना और सीखना कि महिलओं के स्तन अलग-अलग समय पर कैसा महसूस करते हैं, यह परिवर्तन महिलाओं को स्तन रोग को समझने में मदद कर सकते हैं। यदि महिलाएँ अपने स्तन परिवर्तनों से परिचित होंगीं तो वह किसी भी असामान्य परिवर्तन को ध्यान में रखकर, स्तन रोग के संकेत को महसूस कर सकती हैं। स्तन रोग किसी भी आयु, हार्मोन स्तर में बदलाव या किसी दवा के कारण हो सकता है।


title: स्तन कैन्सर

text: यदि आपको स्तन में दर्द है, तो आप अकेले नहीं हैं।स्तन में दर्द, जिसे mastalgia  भी कहा जाता है, आम है और स्तन संबंधी हेल्थ केयर विजिट्स  का 45-70% कारण है। स्तन कैंसर में भी दर्द हो सकता है पर आमतौर पे स्तन में दर्द के ज्यादातर मामले गैर-कैंसर मामले होते हैं।


title: स्तन कैन्सर

text: स्तन रोग कैंसरमुक्त (हलके) या कैंसर सम्बन्धी(घातक) होते हैं। अधिकांश स्तन रोग कैंसरमुक्त होते हैं, जिनके होने से जीवन पर कोई खतरा नहीं होता और उन्हें उपचार की आवश्यकता नहीं होती है। परन्तु स्तन कैंसर का मतलब स्तन या जीवन का नुकसान होता है। इसी कारण से महिलाओं में स्तन कैंसर उनके जीवन पर सबसे बड़ा खतरा है। स्तन रोगों को या तो प्रजनन प्रणाली के विकार, या प्रजनन के विकारों के साथ वर्गीकृत किया जा सकता है। स्तन रोगों के कई प्रकार होते हैं, वे संक्रमण के साथ या बिना संक्रमण के छाती पर गाँठ का कारण बनते हैं।


title: स्तन कैन्सर

text: कुछ स्तन रोग हलके होते हैं, जो हानिरहित होते है। और कुछ घातक, जिसका अर्थ है कि वे फैल सकते हैं। सबसे आम हैं मास्टिटिस (जीवाणु संक्रमण), सिस्ट, हलकी गांठ और कैंसर जैसे स्तन रोग होते हैं। स्तन रोग के उपचार के लिए उनका प्रारंभिक पता लगाना आवश्यक हैं।


title: स्तन कैन्सर

text: आज के युग में, महिलाओं में स्तन कैंसर मौत का सबसे बड़ा कारण है। स्तन कैंसर की जाँच आत्म-परीक्षण से संभव हैं। स्तन कैंसर के बहुत से लक्षण हैं जो की शुरूआती दिनों में जाँचे जाने पर इलाज किये जा सकते हैं।


title: स्तन कैन्सर

text: स्तन कैंसर से संबंधित लक्षण आम हैं। इन्ही लक्षण के कारण हर साल 15 मिलियन से अधिक महिलाएँ डॉक्टर के पास जांच के लिए जाती हैं। इन लक्षणों में शामिल हैं:


title: कालपुरुष

text: कालपुरुष की परिकल्पना भारतीय ज्योतिष में मिलती है जिसमें समस्त राशिचक्र को मनुष्य के शरीर के समतुल्य वर्णित किया जाता है।


title: कालपुरुष

text: भदावरी ज्योतिष के अनुसार समय पर जो सामने है वही कालपुरुष की छवि कही गई है। ब्रहमा, विष्णु और महेश, यह तीनों कालपुरुष के धनात्मक, रूप तथा महासरस्वती, महालक्ष्मी और महाकाली कालपुरुष का ॠणात्मक रूप माने जाते हैं।


title: कालपुरुष

text: इस रूप में कालपुरुष के शरीर के अवयव मानव शरीर के अवयवों के समान्तर माने गये हैं। राशियों के अनुसार ही जातक के जीवन का फ़लादेश किया जाता है, जो फ़लित ज्योतिष कहलाती है। उदाहरण के लिए - लग्न में जो भी राशि होती है, उसी के अनुसार जातक की प्रकॄति और बनावट होती है, कद काठी और हाव भाव आदि लग्न के अनुरूप ही बखान किये जाते हैं।


title: एच जे कनिया

text: सर हरिलाल जेकिसुनदास कनिया (3 नवम्बर 1890 - 6 नवम्बर 1951) स्वतन्त्र भारत के पहले मुख्य न्यायाधीश थे। उनका निधन पद सम्भालते हुए 1951 में हुआ था।


title: एच जे कनिया

text: कनिया का जन्म 1890 में सूरत के एक मध्यम वर्ग परिवार में हुआ था। उनके दादा गुजरात में ब्रिटिश सरकार के लिए राजस्व अधिकारी थे, और उनके पिता, जेकिसुनदास, भावनगर रियासत के शामलदास कॉलेज में संस्कृत प्राध्यापक और फिर प्रधानाचार्य थे। उनके बड़े भाई, हीरालाल जेकिसुनदास, भी वकील थे। हीरालाल जेकिसुनदास के बेटे मधुकर हीरालाल जेकिसुनदास भी 1987 में सर्वोच्च न्यायालय के न्यायाधीश, और आगे चलके मुख्य न्यायाधीश बने। 1925 में कनिया का विवाह सर चुन्नीलाल मेहता की बेटी कुसुम मेहता से हुआ।


title: एच जे कनिया

text: कनिया ने 1910 में शामलदास कॉलेज से कला स्नातक की परीक्षा उत्तीर्ण की, और शासकीय विधी महाविद्यालय, बम्बई से 1912 में विधी स्नातक और 1913 में उसी विषय में स्नताकोत्तर की उपाधि प्राप्त की थी।


title: एच जे कनिया

text: अपनी पढ़ाई ख़त्म करने के बाद कनिया बम्बई के उच्च न्यायालय में वकील के तौर पर काम करने लगे। वकालत के साथ-साथ, थोड़े समय के लिए वह इंडिया लॉ रिपोर्ट्स के कार्यकारी सम्पादक भी थे। 1930 में कुछ वक़्त के लिए वह बम्बई उच्च न्यायालय में कार्यकारी न्यायाधीष बने और जून 1931 में वह उसी न्यायालय में अपर न्यायाधीष नियुत्त हुए। यह पद उन्होने 1933 तक सम्भाला। इसके बाद सहयोगी न्यायाधीष के रूप में नियुक्त होने के लिए कनिया ने तीन महीने इंतेज़ार किया। इन तीन महीनों के लिए वह फिर वकालत को लौटे और अंततः जून 1933 में उनकी पदोन्नति हुई।


title: एच जे कनिया

text: 1943 की बर्थडे ऑनर्ज़ लिस्ट में कनिया का नाम था और उन्हे सर की उपाधि मिली।. इस समय तक वह बम्बई उच्च न्यायालय के सबसे वरिष्ठ सहयोगी न्यायाधीष थे और न्यायाधीश सर जॉन बोमॉन्ट के सेवानिवृत्त होने के बाद कनिया को यह पद मिलना था। लेकिन बोमॉन्ट भारतीयों के खिलाफ़ पक्षपाती थे और इसलिए उन्होने कनिया की जगह सर जॉन स्टोन का नामांकन किया। स्टोन व्यक्तिगत रूप से इस फ़ैसले के विरुद्ध थे पर उन्होने यह नामांकन स्वीकार करा। तब भी मई-सितम्बर 1944 और जून-अक्टूबर 1945 कनिया ने कार्यकारी मुख्य न्यायाधीष का पद सम्भाला। 20 जून 1946 में वह संघीय न्यायालय के सहयोगी न्यायाधीष नियुक्त हुए। 14 अगस्त 1947 को संघीय न्यायालय के मुख्य न्यायाधीष सर पैट्रिक स्पेन्ज़ सेवानिवृत्त हुए और तब यह पद कनिया को मिला। 26 जनवरी को जब स्वतनत्र भारत एक गणराज्य बना तो कनिया देश के सर्वोच्च न्यायालय के पहले मुख्य न्यायाधीश बने और उन्होने अपनी शपथ भारत के पहले राष्ट्रपति डॉ॰ राजेन्द्र प्रसाद के सामने पढ़ी। 6 नवम्बर 1951 को 61 साल के कनिया की मृत्यु दिल के दौरे से हुई।


title: भारतीय नाट्यशालाएँ

text: ये तीनों भी परिणाम के अनुसार तीन प्रकार के होते हैं - (1) ज्येष्ठ, (2) मध्यम और (3) अवर (कनीयस या कनिष्ठ)। इनमें से ज्येष्ठ (विकृष्ठ, चतुरस्त्र तथा त्र्यस्त्र) 108 हाथ लंबा होता है और कनिष्ठ (विकृष्ट, चतुरस्त्र तथा त्र्यस्त्र) 32 हाथ लंबा होता है। इनमें से ज्येष्ठ देवताओं का, मध्यम राजाओं का और कनीयस या छोटा साधारण लोगों का होता है। भरत ने इन तीनों प्रकार के प्रेक्षागृहों में मध्यम (विकृष्ट, चतुरस्त्र तथा त्र्यस्त्र) को ही प्रशस्त माना है क्योंकि उसमें पाठ्य और गेय सब कुछ अत्यंत सुविधा के साथ स्पष्ट सुनाई पड़ता है। हाथ की नाप का क्रम यह है - 8 अणु का रज, 8 रज का बाल, 8 बल का लिक्षा, 8 लिक्षा का यूक, 8 यूक का यव, 8 यव का अंगुल, 24 अंगुल का हाथ (लगभग डेढ़ फुट) और चार हाथ का दंड होता है। इस नाप के अनुसार तीनों प्रकार के प्रेक्षागृह इस प्रकार होंगे :


title: भारतीय नाट्यशालाएँ

text: भरत के अनुसार 64 हाथ (96 फुट) लंबा और 32 हाथ (48 फुट) चौड़ा विकृष्ट मध्यम प्रेक्षागृह ही बनाना चाहिए।


title: भारतीय नाट्यशालाएँ

text: जिस भूमि पर प्रेक्षागृह बनाना हो वह समतल, पक्की और कठिन हो। उस भूमि से झाड़ झंखाड़ निकालकर, हल चलवाकर उसमें से हड्डी, कील, खोपड़ी, घास, वृक्ष की ठूठें और जड़े निकाल देनी चाहिए। यह कार्य उत्तरा भाद्रपद, उत्तरा फाल्गुनी, उत्तराषाढ़ा, विशाखा, रेवती, हस्त, पुष्य और अनुराधा नक्षत्र में करना चाहिए। भूमि स्वच्छ कर लेने पर पुष्य नक्षत्र में वाल्वज, मूँज या वल्कल श्वेत साबित डोरी फैलाकर नापना चाहिए क्योंकि डोरी के बीच से टूटने पर स्वामी का मरण, तीसरे भाग पर टूटने से राजकोप, चौथे भाग के टूटने से प्रयोक्ता का नाश और नापते समय हाथ से डोरी छूट जाने से कुछ न कुछ उपद्रव होता है। इसलिए अनुकूल मूहूर्त, तिथि और करण देखकर, ब्राह्मणों को तृप्त करके, उनसे पुण्याहवाचन कराकर, शांतिजल लेकर, सावधानी से डोरी लगाकर भूमि नापनी चाहिए।


title: भारतीय नाट्यशालाएँ

text: डोरी को 64 हाथ लंबा फैलाकर उसके दो भाग करके पीठ के भाग के भी दो किए जाएँ। उसके बाहर आधे भाग में रंगशीर्ष और पश्चिम भाग में नेपत्थ्यगृह बनाया जाए और शुभ नक्षत्र योग में शंख, दुंदुभि, मृदंग, पणव आदि बाजे बजाकर मंडप की स्थापना की जाए। इस अवसर पर पांखडी, संन्यासी, विकलांग आदि सब प्रकार के अनिष्ट पुरुषों को हटा देना चाहिए। रात को दसों दिशाओं में गंध, पुष्प, फल तथा अनेक प्रकार के भोज्य पदार्थों के साथ पूर्व में श्वेत अन्न की, दक्षिण में नील अन्न की, पश्चिम में पीले अन्न की तथा उत्तर में लाल अन्न की बलि दी जाए और प्रत्येक दिशा के अधिष्ठाता देवता के मंत्र से उसके लिए बलि दी जाए।


title: भारतीय नाट्यशालाएँ

text: नींव डालने के समय ब्राह्मणों को घी और पायस (खीर), राजा को मधुपर्क (दही, घी और मधु) तथा मंडप बनानेवाले को गुडोदन (गुड़ और भात) खिलाकर मूल नक्षत्र में किसी विद्वान् से ही नाट्यमंडप की नींव डलवानी चाहिए और शुभ मूहूर्त, तिथि तथा करण के अनुसार भीत (दीवार) बनाना प्रारंभ करना चाहिए। भीतें बन चुकने पर शुभ नक्षत्र, योग और करण का विचार करके रोहिणी या श्रवण नक्षत्र में प्रात: काल सूर्योदय हो चुकने पर ऐसे श्रेष्ठ आचार्यों के हाथ स्तंभों की स्थापना करानी चाहिए जो पिछले तीन दिन रात तक निराहार व्रत रह चुके हों।


title: भारतीय नाट्यशालाएँ

text: रंग के अनुसार स्तंभ चार वर्णों के होते हैं - ब्राह्मण, क्षत्रिय, वैश्य और शूद्र स्तंभ। इनमें से घी और सरसों से शुद्ध किए हुए पहले ब्राह्मण स्तंभ की श्वेत वस्तुओं से पूजा और सजावट करके खीर का दान किया जाए, क्षत्रिय स्तंभ पर लाल माला तथा लाल वस्तुआं से पूजा तथा सजावट करके द्विजों को लाल गुडोदन दिया जाए। पश्चिमोत्तर दिशा में वैश्य स्तंभ की स्थापना करके पीली वस्तुओं से पूजा और सजावट करके द्विजों को पीला घी और चावल दिया जाए, तथा पूर्वोत्तर दिशा में शूद्र स्तंभ की स्थापना करके नीली वस्तुओं से पूजा तथा सजावट करके द्विजों को मटर और चावल की मसालेदार खिचड़ी (कृसर) दी जाए। सबसे पहले ब्राह्मण स्तंभ पर श्वेत माला और श्वेत चंदन लगाकर कर्णफूल के बराबर सोना उसकी जड़ में डालना चाहिए। इसी प्रकार लाल माला से सजाकर क्षेत्रिय स्तंभ की जड़ में सोने के साथ ताँबा, वैश्य स्तंभ की जड़ में सोने के साथ चाँदी और शूद्र स्तंभ की जड़ में सोने के साथ लोहा डालना चाहिए। इतना हो चुकने पर स्वस्तिवाचन, पुण्याहवाचन और जयघोष के साथ पत्तों की माला से लिपटे हुए खंभे लाकर खड़े कर देने चाहिए और ब्राह्मणों को रत्न, गौ तथा वस्त्र आदि से संतुष्ट करके इस प्रकार एक एक खंभा सीधा और अडिग खड़ा करना चाहिए कि वह न लपलपाए, न डगमगाए न टेढ़ा बाँका हो क्योंकि डगमगाने से देश में सूखा पड़ता है, टेढ़े बाँके होने से मरण का भय होता है। और लपलपाने से शत्रु के आक्रमण का भय रहता है। ब्राह्मण स्तंभ की स्थापना करते समय पवित्रता से मंत्र के साथ दक्षिणा और गौ दान करनी चाहिए, निर्माता के संबंधियों को भोजन कराना चाहिए, पुरोहित और राजा को मधु और पायस (खीर) खिलाना चाहिए तथा सभी कारीगरों को नमकीन खिचड़ी देनी चाहिए। इसके पश्चात् उल्लास के साथ स्तंभ को अभिमंत्रित करते हुए कहा जाए "जिस प्रकार भारी मेरु पर्वत तथा विशाल हिमालय अचल है और जैसे राजा की जय अचल होती है वैसे ही तुम भी अचल बने रहो"। इसी प्रकार शास्त्रीय विधि से स्तंभ, द्वार, भीत और नेपथ्यगृह भी बनाना चाहिए।


title: भारतीय नाट्यशालाएँ

text: रंगपीठ के पीछे रंगशीर्ष पर, रंगपीठ से लगभग डेढ़ हाथ ऊँचाई पर, चार खंभों की मथवारी या अंवारी बनानी चाहिए और रंगपीठ तथा पथवारी दोनों पर समान ऊँचाई का रंगमंडप बनाना चाहिए जिसे माला, वस्त्र, गंधपदार्थ और अनेक प्रकार के रंगों से सजाना चाहिए। स्तंभ बनानेवाले कारीगरों द्वारा भूतों को बलि और खीर दिलवाकर ब्राह्मणों को खिचड़ी खिलाकर मथवारी बनानी चाहिए अर्थात् सूँड़ उठाए हुए हाथी के आकार की अंवारी बनानी चाहिए। इसके पश्चात् शास्त्रविधि से रंगपीठ बनाया जाए।


title: भारतीय नाट्यशालाएँ

text: भरत ने छह लकड़ियों से रंगशीर्ष बनाने का विधान लिखा है, किंतु लकड़ियाँ कैसे लगाई जाएँ यह स्पष्ट नहीं किया। इसके पश्चात् भरत ने लिखा है कि नेपथ्यगृह के दो द्वार बनाकर नेपथ्यगृह की भूमि काली मिट्टी से पाटकर अँडवे बैल से हल चलवा कर रोड़े, घास पात, कंकड़ पत्थर निकालकर सर्वांगपूर्ण श्रमिकों से नई टोकरियों में मिट्टी ढुलवाई जाए। यह रंगशीर्ष न कछुए की पीठ जैसा ऊँचा हो, न मछली की पीठ जैसा ढलुवाँ, शुद्ध दर्पण के समान चिकना और समतल हो जिसपर चतुर शिल्पियों द्वारा पूर्व में हीरा, दक्षिण में वैदूर्य, पश्चिम में स्फटिक उत्तर में मूँगा और मध्य में स्वर्ण जड़वा देना चाहिए। उसके पश्चात् लकड़ी का काम करना चाहिए जिसपर अनेक प्रकार की सजावटों के साथ सर्पों और कठपुतलियों की आकृतियाँ बनी हों, बीच बीच में छोटे-छोटे झरोखे, सजी हुई वेदियाँ तथा अनेक प्रकार के यंत्र और जाली आदि का काम हो। खंभों पर बने हुए पीठों और दरबों में कबूतर बसे हुए हों और अनेक रंगों से रँगी हुई वेदी पर सुसज्जित स्तंभोंवला लकड़ी का काम हो।


title: भारतीय नाट्यशालाएँ

text: लकड़ी का काम पूर्ण करके भीत (दीवार) का कार्य प्रारंभ करना चाहिए। स्तंभ, खूँटी, झरोखे और कोने सभी द्वार के सामने या द्वार को बाधा देनेवाले न बनाए जाएँ। भीत पर पलस्तर करके उस पर चूना पोत दिया जाए और स्त्री, पुरुष, लता आदि के चित्र बना दिए जाएँ।


title: भारतीय नाट्यशालाएँ

text: पर्वत की गुफा की आकृतिवाला तथा दो भूमितलवाला बनाना चाहिए जिसमें छोटी-छोटी खिड़कियाँ हों, वायु न आती हो तथा शब्द न गूँजता हो अर्थात् ऐसा निर्वात नाट्यमंडप हो जिसमें गाने बजानेवालों के स्वर की गंभीरता बनी रहे।


title: भारतीय नाट्यशालाएँ

text: यह चारों ओर से 32-32 हाथ (48 फुट) का होना चाहिए जिसकी विधि, लक्षण आदि विकृष्ट के समान ही हों। चारों ओर से बराबर भूमि नापकर डोरी से उसके भाग बाँट जिए जाएँ और फिर बाहर चारों ओर पक्की ईंटों की जुड़ाई करके भीत बना ली जाए। फिर भीतर की और रंगपीठ के ऊपर मंडप के लिए 10 खंभे खड़े किए जाएँ। इन खंभों के बाहर प्रेक्षकों के बैठने के लिए ईंट और लकड़ी से सीढ़ीनुमा पीठासन बनाए जाएँ जो क्रमश: अगले आसन से एक एक हाथ उँचे उठे हुए हों जिससे रंगपीठ भली भाँति दिखाई दे सके। स्तंभों के विधान के अनुसार निर्दिष्ट दिशाओं में छह दृढ़ खंभे खड़े कर दिए जाएँ जिनपर आठ हाथ लंबा चौड़ा पीठ बनाया जाए। मंडप के आधार के लिए उचित खंभे खड़े किए जाएँ। इन खंभों को धरन के सहारे कस देना चाहिए और उनपर पुतलियाँ खड़ी कर देनी चाहिए। भरत ने ब्राह्मण और क्षत्रिय स्तंभ के संबंध में यह स्पष्ट नहीं किया कि इन्हें कहाँ खड़ा किया जाए।


title: भारतीय नाट्यशालाएँ

text: भरत ने लिखा है कि एक द्वार नेपथ्यगृह और रंगशीर्ष के बीच में हो जिसमें से होकर रंगपीठ पर अभिनेताओं का प्रवेश हो और दूसरा द्वार प्रेक्षागृह में जनता के प्रवेश के लिए रंगमंच के सामने की ओर हो।


title: भारतीय नाट्यशालाएँ

text: आठ हाथ का रंगपीठ और पहले बताई हुई नाप के अनुसार चौकोर समतल वेदिका से सजी हुई मथवारी बनाई जाए जिसके साथ चार खंभोंवाला समतल रंगपीठ बनाया जाए।


title: भारतीय नाट्यशालाएँ

text: त्र्यस्त्र नाट्यगृह तिकोना बनाना चाहिए और इसी त्रिकोण के बीच के कोने में रंगपीठ बनाना चाहिए। उस कोण से एक द्वार रंगपीठ पर प्रवेश करने के लिए बनाना चाहिए और दूसरा रंगपीठ के पीछे से।


title: भारतीय नाट्यशालाएँ

text: भरत ने प्रेक्षागृह के निर्माण की यह सब व्यवस्था इतनी अधूरी दी है कि इसके आधार पर भरत के विचारे हुए प्रेक्षागृह का पूरा निर्माण नहीं किया जा सकता, किंतु इतना स्पष्ट हो जाता है कि उनके प्रेक्षागृह का आधा भाग रंगमंच तथा नेपथ्यगृह के लिए होता था और आधा दर्शकों के लिए। कुछ विद्वानों ने विंध्यमेखला में अवस्थित सरगूजा प्रदेश की पहाड़ी में सीतावंगा और जोगीमारा गुफाओं के विहार शिलावेश्म का प्राचीन रंगमच मानने की भूल की है, किंतु उन्हें समरण रखना चाहिए कि भरत ने भूमि, नाप, इष्टिकाकर्म, दारुकर्म, स्तंभ तथा द्वार आदि का जो विस्तृत विधान दिया है वह इस प्रकार के शिलावेश्म में संभव ही नहीं है। ये वास्तव में उसी प्रकार के शिलावेश्म हैं जिनका उल्लेख मेघदूत (नीचैराख्यं - 1/27) कुमारसंभव (वनेचराणां - 1/10 तथा 1/14) के दरीगृह में किया गया है और जिसका उल्लेख सौंदरानंद (6/33) में भी मिलता है।


title: भारतीय नाट्यशालाएँ

text: उपर्युक्त भारतीय रंगमंच पर नेपथ्यगृह और रंगशीर्ष के बीच जवनिका या परदा पड़ा रहता था जिसे हटाकर पात्र प्रवेश करते थे। कभी-कभी विमान या चौकी पर बैठे हुए राजा भी प्रवेश करते थे (तत: प्रविशति आसनस्थो राजा विदूषकश्च)। उस समय अभिनय प्रतीकात्मक होता था इसलिए स्थान स्थान पर नाटकों में "रथावतरणं नाटयति" अथवा "घटसेचनं नाटयति" दिया हुआ है। उस समय न रथ होता था न घट, वरन् उसका नाट्य मात्र होता था जैसा अब भी चीनी नाटकों तथा यूरोप के प्रतीकात्मक नाटकों में होता है। भरत के नाट्यशास्त्र के चित्राभिनायक प्रकरण में इस प्रकार के अभिनय का विस्तृत विवरण दिया हुआ है।


title: भारतीय नाट्यशालाएँ

text: भरत ने रंगमंच पर कक्ष्या का भी निर्देश किया है। ये कक्ष्याएँ तीन होती थीं - रंगपीठ से लगी हुई बाह्य कक्ष्या, 2 - नेपथ्यगृह से लगी हुई मध्य कक्ष्या। ये कक्ष्याएँ रंगमंच के दोनों ओर पाश्र्व की ओर से आने और जानेवाले अभिनेताओं के लिए काम में आती थीं। इन कक्ष्याओं का स्थान कितनी दूरी पर हो इसका निश्चय पात्रों के परिक्रमण (घूमने की संख्या) से होता था। दूर का स्थान निर्देश करने के लिए देर तक परिक्रमा करना पड़ता था और समीप के स्थान के लिए थोड़ा परिक्रमण।


title: भारतीय नाट्यशालाएँ

text: भरत ने बताया है कि प्रमुख पात्र सदा अभ्यंतर कक्ष्या में रहता था और गौण पात्र मध्यम कक्ष्या से आकर रंगशीर्ष के बीच में बैठता था। अपनी बात कहनेवाला पात्र उत्तर के द्वार से प्रवेश करके दक्षिण की ओर मुँह करके संदेश कहता था और जिस द्वार से आता था उसी द्वार से लौट जाता था। यदि वह पुन: लौटकर आता था तो फिर उसी द्वार से आता था जिससे गया रहता था।


title: भारतीय नाट्यशालाएँ

text: नाटक में कौन किस प्रकार बैठे इसका विवरण "अभिनयदर्पण" में इस प्रकार दिया है - "सभापति को पूर्व की ओर मुँह कर बैठना चाहिए। उसके दोनों ओर कवि, मंत्री और मित्रगण बैठे हों। उनके सामने रंगमंच पर नर्तकी के साथ कुशल नर्तक रहे और उसके बाई ओर दो तालधारी (मजीरेवाले), दोनों ओर दो मृदंगवाले और गायक के पास श्रुतिकार (स्वर देनेवाला) हों। भारतीय रंगशाला की विस्तृत विधानपद्धति से स्पष्ट है कि उस समय अत्यंत शिक्षित, कुशल नट ही रंगमंच पर आ सकते थे, अन्य लोग नहीं।


title: भारतीय नाट्यशालाएँ

text: महाराज हर्ष (8वीं शताब्दी) के पश्चात् भारतीय रंगमंच प्राय: समाप्त हो गया। सर्वप्रथम 16वीं शताब्दी में गोस्वामी तुलसीदास जी ने भारतीय ग्रामीण नाट्यप्रदर्शनों का संस्कार करके रामलीला के रूप में व्यवस्थित भारतीय रंगशाला की स्थापना की जिसकी चार विशेषताएँ थीं :


title: भारतीय नाट्यशालाएँ

text: (2) प्रत्येक नाटकीय स्थान के लिए अलग अलग स्थान निश्चित थे; जैसे अयोध्या की लीला एक स्थान पर, लंका की लीला दूसरे स्थान पर, धनुषयज्ञ की तीसरे स्थान पर। आज भी रामनगर (वाराणसी) में उसी पद्धति पर रामलीला होती हैं।


title: भारतीय नाट्यशालाएँ

text: (3) राम, लक्ष्मण आदि स्वरूपों का विधिवत् वरण और पूजन किया जाता है तथा हनुमान, सुग्रीव आदि भी अपने मुखौटों की पूजा करके अपनी भूमिका ग्रहण करते हैं।


title: भारतीय नाट्यशालाएँ

text: इस श्रेणी में रामलीला और बंगाल की "यात्राएँ" प्रारंभ हुई जो प्राय: खुले मंच पर ही होती हैं, किंतु कभी-कभी मंदिरों या बंद स्थानों में भी होती हैं।


title: भारतीय नाट्यशालाएँ

text: अँग्रेजों के आगमन के साथ बंबई और कलकत्ता में शेक्सपियर के नाटकों के उर्दू अनुवाद लेकर चमचमाती वेशभूषा और दृश्यों की तड़क-भड़क के साथ पारसी रंगशालाएँ खुल चलीं और उन्हीं की देखादेखी भारत के अनेक नगरों तथा बंगाल, गुजरात, महाराष्ट्र तथा तमिल में अव्यावसायिक, अर्धव्यावसायिक और व्यावसायिक नाट्यमंडलियाँ चल पड़ीं। इनमें भारतेंदु हरिश्चंद्र के नाम पर स्थापित काशी की भारतेंदु नाट्य-मंडली तथा नागरी नाटक मंडली प्रसिद्ध हैं। इनमें अभी तक चित्रित पर्दों, पखवाइयों, झालरों, कसे हुए चौखटों और कटे हुए पर्दों (कट आउट) का प्रयोग होता है, जिसके आगे चौथी दीवार के रूप में आगे का पर्दा लगाया जाता है। इधर कुछ वर्षों से कलकत्ता में चक्रिल रंगमंच का प्रयोग भी हो चला है जिसका सर्वप्रथम प्रवत्र्तन सन् 1730 के लगभग जापान में शेवगाँव नामक नाट्यलेखक ने जापानी रंगशाला के लिए किया था। यह एक बीच के चूल (पिवट) पर कुम्हार के चाक के समान गोल पीठ के रूप में बनाया जाता है और हाथ से या शक्ति (बिजली या मोटर) से चलाया जाता है और जिसका प्रचार सन् 1806 में म्युनिख (जर्मनी) में कारलाउटेन श्लेगर ने किया था। बंबई में प्रसिद्ध भारतीय अभिनेता पृथ्वीराज ने अपने पृथ्वी थिएटर्स में त्रिपरिमाणीय (थ्री डाइमेन्शनल) रंगमंच का प्रयोग किया जिसमें द्विपरिमाणीय पर्दों का भी प्रयोग होता था।


title: भारतीय नाट्यशालाएँ

text: सन् 1938 में महामना पं॰ मदनमोहन मालवीय जी की प्रेरणा से काशी में अभिनव रंगशाला की स्थापना हुई और उसका पेटिका रंगमंच (बॉक्स स्टेज्) बनाया गया जिसमें रंगपीठ (ऐÏक्टग स्पेस) के तीन ओर और ऊपर नीले रंग के तिपल्ली लकड़ी के पर्दें लगे हुए थे। दाएँ और बाएँ दो दो द्वार थे और पीछे की ओर कुछ ऊँचाई पर लकड़ी का पर्दा खड़ा करके उसमें तीन द्वार थे और शेष ऊपर का भाग खुला हुआ था। जिसपर आवश्यकतानुसार दो खंड का गृह भी बनाया जा सकता था। इसके पर्दे गोल लट्ठों पर ऊपर चर्खी से लपेटे जाते थे।


title: भारतीय नाट्यशालाएँ

text: इसके पश्चात् अखिल भारतीय विक्रम परिषद् ने सन् 1947 में पृथ्वी थिएटर के सहयोग से बंबई के आपेरा हाउस में रूपबद्ध दृश्यपीठ मंच (फॉर्म कट सेटिंग स्टेज) पर "महाकवि कालिदास" नाटक खेला जिसमें भवन आदि के दृश्य उन उन आकारों में कटे हुए, दृश्यपीठों के द्वारा बनाए गए थे।


title: भारतीय नाट्यशालाएँ

text: तीसरा प्रयोग भी सन् 1948 में बंबई में ही किया गया जहाँ मैरिन ड्राइव के मैदान में "देवता" नाटक के लिए त्रिपरिमाणीय खुला एकदृश्य बहुपीठात्मक दृष्टिबद्ध रंगमंच (मानोसीन मल्टीसेटिंग पस्र्पेक्टिव स्टेज) बनाया गया था जिसके एक दृश्य में दो भवन, सड़क और उपवन के पीछे बंबई का पूरा दृश्य मैरीन लाइन्स स्टेशन, दौड़ती हुई बिजली की रेलगाड़ियाँ, नगर के भव्य प्रासाद स्वाभाविक रूप से पृष्ठदृश्य बने हुए थे।


title: भारतीय नाट्यशालाएँ

text: सन् 1949 में एक दृश्यात्मक रंगपीठ पर जो नाटक खेला गया उसमें त्रिपरिमाणीय दृश्य की भी अंशत: योजना थी जैसे "मीरा बाई" और "जय सोमनाथ" में।


title: भारतीय नाट्यशालाएँ

text: सन् 1955 में बंबई के वल्लभभाई स्टेडियम में "जय सोमनाथ" नाटक के लिए मध्यस्थ केंद्रीय रंगमंच (सेंट्रल फोकल स्टेज) का प्रयोग किया गया जिसमें स्टेडियम की सीढ़ियों पर बैठे हुए तीस सहस्त्र दर्शकों के सामने 100 फुट की दूरी पर पाँच फुट ऊँचा और 80 फुट लंबा रंगमंच बनाया गया जिसपर 20 फुट पीछे 5 फुट ऊँचा सोमनाथ का त्रिपरिमाणीय मंदिर बनाया गया था तथा दो-दो सहस्र प्रकाशशक्ति की बत्तियों और ध्वनिविस्तारक यंत्रों के सहारे जय "सोमनाथ" नाटक खेला गया।


title: भारतीय नाट्यशालाएँ

text: 19,20,21 दिसम्बर सन् 1926 को लखनऊ में आकाश रेख संपृक्त रंगमंच (स्काइलाइन कंपोजिट-सेटिंग थियेटर) पर "विक्रमादित्य" नाटक खेला गया जिसमें आगे का पर्दा अवश्य था किंतु दाएँ बाएँ न पखवाइयाँ थीं और न पर्दें, वरन् दृश्य के अनुसार दृश्यपीठ मात्र थे जिनके मेल से सैकड़ों प्रकार के दृश्य बनाए जा सकते हैं और जो बत्ती बढ़ाकर लगाए और हटाए जा सकते हैं। ये रंगमंच तीन प्रकार के होते हैं - 1. सपाट या द्विपरिमाणीय दृश्यपीठ (टू डाइमेंशनल फ़्लैट सेटिंग) वाले, घनायतन दृश्यपीठ (ब्लॉक सेटिंग) वाले और स्थिर दृश्यपीठ (स्टेटिक सेटिंग) वाले जो पक्के बने बनाए भवन के आगे खेले जाते हैं। इसी तीसरी "श्रेणी" में आकाशरेखा स्वाभाविक स्थिर मंच (स्काइलाइन नेचुरल स्टैटिक स्टेज) भी आता है जिसका प्रयोग सन् 1948 में बलिया में "पारस" नाटक के लिए किया गया था जिसके दृश्य को पूर्णत: ग्रामीण बनाने के लिए घर की स्थिर पृष्ठभूमि के साथ मूंज और सरपत की झोपड़ी तथा बाड़े से युक्त वास्तविक वृक्ष, चरनी तथा कुएँ का दृश्यपीठ प्रस्तुत किया था।


title: भारतीय नाट्यशालाएँ

text: प्राचीन भारतीय रंगशाला में भरत के अनुसार पुस्त के प्रयोग का विधान था जो अनेक रूपों और प्रमाणों के अनुसार तीन प्रकार के होते थे - संधिम, व्याजिम और वेष्टिय। भोजपत्र, बाँस आदि के पत्ते तथा चर्म से जो सामग्री बनाई जाती थी उसे संघिम, यंत्र के द्वारा संचालित की जा सकनेवाली को व्याजिम और लपेटकर बनाई जानेवाली का वेष्टिम कहते हैं। इन तीनों प्रकार के पुस्तों से शय्या, यान, विमान, चर्म, वर्म, ध्वज और पर्वत आदि बनाए जाते थे क्योंकि उनके अनुसार लोहे या सारमय सामान का प्रयोग भारी और कष्टकर होने के कारण निषिद्ध था। इसलिए लकड़ी, चमड़ा, वस्त्र, लाख, बाँस और पत्तों से ही दृश्यपीठ बनाकर रंगीन कपड़ों से यथास्वरूप सजा लेना चाहिए। वस्त्र के अभाव में ताड़ या भोजपत्र का प्रयोग करना चाहिए। इन्हीं सब वस्तुओं से अस्त्र-शस्त्र तथा शरीर के अंग बनाए जा सकते हैं। भांड, वस्त्र, मोम, लाख, आम के पत्ते, तीसी, सन और मूँज से पर्वत, मार्ग, फूल, मणियाँ तथा अनेक प्रकार के मुकुट बनाए जाते थे क्योंकि स्वर्ण आदि से बने हुए मुकुट और आभूषण युद्ध, नृत्य और अभिनय में बाधक और घातक हो सकते थे। अत:, ताँबे या अबरक के पत्तरों और मोम से ही आवरण बना लिए जाते थे क्योंकि भरत के अनुसार रंगमंच पर शस्त्रों आदि से प्रहार न करके केवल उनका भाव मात्र दिखा देना चाहिए। भरत ने यह भी बताया है कि कौन सा अस्त्र कितने अंगुल का और किस प्रकार बनाना चाहिए। जर्जर के संबंध में भी विधान दिया गया है कि उसका आकार प्रकार कैसा हो, कितनी गाँठवाला हो, किस नक्षत्र में लाया जाए और कैसे बनाया जाए।


title: भारतीय नाट्यशालाएँ

text: आजकल कागज की दफ्ती, कैनवेस (मोटा कपड़ा) तथा प्लाईउड आदि से यथारूप काटकर दृश्यपीठ बनाए जाते हैं। आभरण आदि भी इसी प्रकार बनाए जाते हैं, यद्यपि कभी-कभी वास्तविक आभरणों का भी प्रयोग कर लिया जाता है। अस्त्र-शस्त्र यथासंभव वास्तविक ही काम में लाए जाते हैं किंतु यह प्रयोग अवांछनीय और घातक है।


title: भारतीय नाट्यशालाएँ

text: भरत के अनुसार रंगमंच पर अनेक दीप रखे रहते थे जिन्हें नाटक प्रारंभ होने पर कोई व्यक्ति जलता हुआ दीपक लेकर प्रज्वलित कर देता था। अँगरेजी ढंग पर भारत में जो रंगमंच चले उनमें पहले गैस की बत्ती का, फिर चूना-बत्ती (कैलशियम लाइट या लाइम लाइट) का और फिर बिजली की बत्तियों का प्रयोग हुआ। अब भारतीय रंगमंचों पर चकमक दीप (इनकैंडीसेंट लैंप) के अतिरिक्त अनेक प्रकार के बिजली के प्रकाशदीपों के द्वारा मंदक (डिमर) के सहारे कम या अधिक प्रकाश देकर विभिन्न रंगों के प्रकाश का भी प्रयोग किया जाने लगा है और रंगदीपन कला स्वत: एक कला हो गई है।


title: भारतीय नाट्यशालाएँ

text: इधर कुछ नवीन प्रयोग भी रंगमंच के संबंध में किए जा रहे हैं जैसे - दिल्ली में सन् 1957 में वृत्तरंगमंच (थियेटर इन दि राउंड) का प्रयोग किया गया जिसके बीच में गोल रंगमंच था और उसके चारों ओर दर्शक बैठे हुए थे। कलकत्ता की "अनामिका" नाट्य संस्था ने भी इसी प्रकार के अक्षवाट रंगमंच (एरिना थियेटर) पर अपना "छपते छपते" नाटक किया था। इसकी मंच विशेषता यही है कि दर्शकों के सामने ही पात्र आकर दृश्य लगाते और हटाते हैं और बत्ती बढ़ाकर दृश्यपरिवर्तन कर लिया जाता है।


title: भारतीय नाट्यशालाएँ

text: यूरोप में "मास्को आर्टं थियेटर" या अमरीका के "रेडियो म्यूजिक हाल" में तथा यूरोप और अमरीका में जो अनेक प्रकार के रंगमंच संबंधी प्रयोग हो रहे हैं उस क्षमता और विस्तार के साथ हमारे देश में प्रयोग नहीं हुए। भारत सरकार तथा प्रादेशिक सरकारों की ओर से स्थान-स्थान पर अब खुले रंगमंच बन चले हैं जिनके पीछे गोल भीत (साइक्लोड्रामा) और दर्शकों के लिए सीढ़ीदार बैठकें बनी रहती हैं। धरती से लगभग डेढ़ फुट ऊँचे रंगपीठ पर दृश्य के अनुसार कुर्सी आदि लगा ली जाती है किंतु पीछे की पृष्ठपीठिका का प्रयोग नहीं होता। इस प्रकार के खुले रंगमंच पर अभिनय का अधिक महत्त्व बढ़ गया है, दृश्य का कम। दृश्यसज्जा के संबंध में भी निर्माणवादी (कन्स्ट्रक्टविस्ट), भाववादी (ऐब्स्ट्रेक्टिस), अतिवस्तुवादी (सर रियलिस्टिक) तथा प्रतीकवादी (सिंबॉलिस्टिक) आदि जो अनेक प्रकार के प्रयोग हो रहे हैं उनमें से किसी का भी अनुगमन भारत में नहीं हुआ। दूसरी ओर रामलीला आदि जो खुले रंगमच के रूप में होती थीं वे बहुत स्थानों पर नाट्यशालाओं में नाटक के रूप में होने लगी हैं।


title: आरएनए वायरस

text: आरएनए वायरस (virus) ऐसा वायरस (विषाणु ) होता है जिसका अनुवांशिक जीनोम का निर्माण आरएनए नाभिकीय अम्ल से हुआ हो। यह नाभिकीय अम्ल आमतौर पर एक रेशे में संगठित होता है, यानि एकरेशीय आरएनए (single-stranded RNA, ssRNA) होता है, हालांकि कुछ आरएनए वायरस में द्विरेशीय आरएनए (double-stranded RNA, dsRNA) भी मिलता है। आरएनए वायरस जातियों द्वारा मानवों में उत्पन्न रोगों में इबोला वायरस रोग, सार्स, रेबीज़, ज़ुकाम, इनफ़्लुएंज़ा, हेपेटाइटिस सी, हेपेटाइटिस ई, पोलियो, खसरा और वूहान कोरोनावायरस रोग शामिल हैं।


title: आरएनए वायरस

text: आरएनए वायरस की उत्परिवर्तन दर (Mutation rate) डीएनए वायरस की तुलना में काफी ज्यादा होती है। जिसके कारण इनमें आनुवंशिक विविधता आ जाती है और इसके खिलाफ प्रभावी टीके का निर्माण काफी कठिन हो जाता है।


title: श्रीराम लागू

text: श्रीराम लागू हिन्दी फ़िल्मों के एक अभिनेता हैं।श्रीराम लगू हिंदी और मराठी में एक भारतीय फिल्म और थियेट्रक्टर है और एक ईएनटी सर्जन भी है। उन्हें फिल्मों में उनकी चरित्र भूमिकाओं के लिए जाना जाता है। उन्होंने 100 से अधिक हिंदी और मराठी फिल्मों में, 40 से अधिक मराठी, हिंदी और गुजराती नाटकों में अभिनय किया है, और 20 से अधिक मराठी नाटकों का निर्देशन किया है। उन्हें बीसवीं शताब्दी के उत्तरार्ध के दौरान मराठी मंच के सबसे महान अभिनेताओं में से एक माना जाता है। प्रगतिशील और तर्कसंगत सामाजिक कारणों को आगे बढ़ाने में भी वह बहुत मुखर और सक्रिय रहे हैं, उदाहरण के लिए 1999 में, उन्होंने और सामाजिक कार्यकर्ता जी। पी। प्रधान ने भ्रष्टाचार-विरोधी अन्ना हजारे के समर्थन में उपवास किया। [1] उन्होंने हिंदी फ़िल्म घरौंदा के लिए 1978 का फ़िल्मफ़ेयर सर्वश्रेष्ठ सहायक अभिनेता का पुरस्कार जीता। उनकी आत्मकथा का शीर्षक है लमन (लामा), जिसका अर्थ है "माल का वाहक"। [२] [३]


title: श्रीराम लागू

text: डॉ। श्रीराम लागू ने मेडिकल कॉलेज में भाग लेने के दौरान नाटकों में अभिनय करना शुरू किया। एक बार थिएटर बग द्वारा काटे जाने के बाद, उन्होंने "प्रोग्रेसिव ड्रामेटिक एसोसिएशन" समूह के माध्यम से अपनी नाटकीय गतिविधि जारी रखी, जिसे उन्होंने भाला केलकर जैसे दिमाग वाले वरिष्ठ दोस्तों के साथ शुरू किया। [५] इस बीच, उन्होंने शुरुआती पचास के दशक में मुंबई विश्वविद्यालय से ईएनटी सर्जरी में डिग्री प्राप्त की और अतिरिक्त प्रशिक्षण के लिए कनाडा और इंग्लैंड जाने से पहले छह साल के लिए पुणे में अभ्यास किया। [६]


title: श्रीराम लागू

text: उन्होंने साठ के दशक में पुणे, भारत और ताबोरा, तंजानिया में दवा और सर्जरी का अभ्यास किया, लेकिन पुणे में प्रोग्रेसिव ड्रामेटिक एसोसिएशन और मुंबई में "रंगायन" के माध्यम से उनकी थिएटर गतिविधि तब जारी रही जब वे भारत में थे। अंत में, 1969 में वह मराठी मंच पर एक पूर्णकालिक अभिनेता बन गए, जो वसंत कानेटकर द्वारा लिखे गए नाटक इठे ओशलाला मृितु में अभिनय कर रहे थे।


title: श्रीराम लागू

text: वह प्रसिद्ध मराठी नाटक नटसम्राट के पहले नायक थे, जिन्हें कुसुमाग्रज (विष्णु वामन शिरवाडकर) द्वारा लिखा गया था और उस भूमिका के लिए उन्हें सबसे ज्यादा याद किया जाता है। उन्हें मराठी सिनेमा में एक महान दर्जा मिला है [उद्धरण वांछित], जहां उन्होंने कई यादगार फिल्में की हैं जिनमें सिंहासन, पिंजरा और मुक्ता जैसी सफलताएं शामिल हैं।


title: श्रीराम लागू

text: उनकी पत्नी, दीपा लगू भी एक प्रसिद्ध थिएटर, टीवी और फिल्म अभिनेत्री हैं। [Lag] उनके दो बेटे और एक बेटी है। डॉ। लगू ने अपने दिवंगत बेटे तनवीर लागू की याद में भारत के रंगमंच उद्योग में सबसे होनहार स्टालवार्ट को दिए गए प्रतिष्ठित तनवीर सम्मान की स्थापना की थी।


title: इटारसी जंक्शन रेलवे स्टेशन

text: इटारसी जंक्शन रेलवे स्टेशन (ET) भारतीय रेल का एक रेलवे स्टेशन है। यह इटारसी शहर में स्थित है। यह इसकी ऊंचाई मी. है।यह भारत के महतवपूर्ण रेलवे स्टेशनो में से एक है एवं पश्चिम-मध्य रेलवे ज़ोन के अंतर्गत आता है। यहाँ से प्रतिदिन ३०० से अधिक ट्रैन गुजरती है


title: अंतर्राष्ट्रीय साक्षरता दिवस

text: १७ नवम्बर १९६५ को युनेस्को ने ८ सितम्बर को अन्तर्राष्ट्रीय साक्षरता दिवस (International Literacy Day) घोषित किया। इसको पहली बार १९६६ में मनाया गया। इसका उद्देश्य व्यक्तिगत, सामुदायिक और सामाजिक रूप से साक्षरता के महत्व पर प्रकाश डालना है। यह उत्सव दुनियाभर में मनाया जाता है।


title: अंतर्राष्ट्रीय साक्षरता दिवस

text: लगभग ७७.५ करोड़ युवा साक्षरता की कमी से प्रभावित हैं; अर्थात पाँच में से एक युवा अभी तक साक्षर नहीं है और इनमें से दो तिहायी महिलायें हैं। ६.७ करोड़ बच्चे विद्यालयों तक नहीं पहुँचते और बहुत बच्चों में नियमितता का अभाव है अथवा बीच में छोड़ देते हैं।


title: बेरियम सल्फेट

text: बेरियम सल्फेट (Barium sulfate) एक अकार्बनिक यौगिक है जिसका रासायनिक सूत्र BaSO है। यह सफेद क्रिस्टलीय ठोस है। यह गंधहीन तथा जल में अविलेय है। यह बैराइट (barite) नामक खनिज के रूप में पाया जाता है जो बेरियम का मुख्य स्रोत भी है। इसका सफेद अपारदर्शी रूप तथा उच्च घनत्व इसको कई कार्यों के लिये उपयोगी बनाते हैं।.


title: पुल्लेला गोपीचंद

text: पुल्लेला गोपीचंद () (इनका जन्म 16 नवम्बर 1973 को आंध्र प्रदेश के प्रकाशम जिले के नगन्दला में हुआ) एक भारतीय बैडमिन्टन खिलाडी हैं।


title: पुल्लेला गोपीचंद

text: उन्होंने 2001 में चीन के चेन होंग को फाइनल में 15-12,15-6 से हराते हुए ऑल इंग्लैंड ओपन बैडमिंटन चैंपियनशिप में जीत हासिल की। इस तरह से प्रकाश पादुकोण के बाद इस जीत को हासिल करने वाले दूसरे भारतीय बन गए, जिन्होंने 1980 में जीत हासिल की थी। उन्हें वर्ष 2001 के लिए राजीव गांधी खेल रत्न पुरस्कार से सम्मानित किया गया।


title: पुल्लेला गोपीचंद

text: लेकिन बाद में, उनकी चोटों के कारण उनके खेल पर प्रभाव पड़ा और वर्ष 2003 में उनकी रैंकिंग गिर कर 126 पर आ गयी। 2005 में उन्हें पद्म श्री से सम्मानित किया गया।


title: पुल्लेला गोपीचंद

text: अब, वे गोपीचंद बैडमिन्टन अकादमी चलाते हैं। अब वे एक जाने माने कोच हैं जिन्हें द्रोणाचार्य पुरस्कार से भी सम्मानित किया जा चुका है। और सायना नेहवाल को एक बैडमिन्टन खिलाडी के रूप में उभारने में मुख्य हाथ उनका ही है। पुलेला गोपीचंद भारत के एक शीर्ष बैडमिंटन खिलाड़ी व कोच हैं। 2014 में उन्हें पद्म भूषण से सम्मानित किया गया।


title: पुल्लेला गोपीचंद

text: पुल्लेला गोपीचंद का जन्म पुल्लेला सुभाष चन्द्र और सुब्बरावामा के यहां 16 नवम्बर 1973 को आंध्र प्रदेश के प्रकाशम जिले के नगन्दला में हुआ।


title: पुल्लेला गोपीचंद

text: शुरू में गोपीचंद क्रिकेट खेलने में अधिक रूचि रखते थे, लेकिन बाद में उनके बड़े भाई राजशेखर ने उन्हें बैडमिन्टन खेलने के लिए प्रेरित किया। उन्होंने सेंट पॉल स्कूल में अध्ययन किया और जब वे केवल 10 वर्ष के थे, तभी बैडमिन्टन के खेल में वे इतने कुशल हो गए की उनके चर्चे स्कूल में होने लगे। गोपीचंद जब 1986 में 13 वर्ष के थे तभी उन्हें स्नायु टूटने की समस्या को झेलना पड़ा.


title: पुल्लेला गोपीचंद

text: उसी साल उन्होंने इंटर स्कूल प्रतियोगिता में सिंगल्स और डबल्स के खिताब जीते। चोट से विचलित हुए बिना वे जल्दी ही वापस लौटे और आंध्र प्रदेश राज्य की जूनियर बैडमिन्टन प्रतियोगिता के फाइनल राउंड में पहुंच गए। वर्ष 1988 तक, जब उन्होंने अपनी स्कूली शिक्षा पूरी की, गोपीचंद बैडमिन्टन के क्षेत्र में अपने आप को स्थापित कर चुके थे।


title: पुल्लेला गोपीचंद

text: गोपी ने अपना प्रारंभिक प्रशिक्षण एस. एम. आरिफ से प्राप्त किया, इसके बाद प्रकाश पादुकोण ने उन्हें बीपीएल प्रकाश पादुकोण अकादमी में शामिल कर लिया। गोपी ने एसएआई बैंगलौर में गांगुली प्रसाद से भी प्रशिक्षण प्राप्त किया।


title: पुल्लेला गोपीचंद

text: गोपीचंद ने 5 जून 2002 को अपनी साथी ओलंपियन बैडमिंटन खिलाड़ी पीवीलक्ष्मी से विवाह कर लिया। लक्ष्मी भी गोपीचंद के अपने राज्य आंध्र प्रदेश से ही हैं।


title: पुल्लेला गोपीचंद

text: उन्होंने वर्ष 1996 में अपना पहला राष्ट्रीय बैडमिंटन चैम्पियनशिप खिताब जीता, उन्होंने वर्ष 2000 तक एक श्रृंखला में पांच बार खिताब जीते। इसके अलावा उन्होंने इम्फाल में आयोजित किये गए राष्ट्रीय खेलों में दो स्वर्ण पदक और एक रजत पदक भी जीता। उसी वर्ष, गोपीचंद ने आंध्र प्रदेश राज्य की बैडमिन्टन टीम का नेतृत्व किया और प्रतिष्ठित रहमतुल्ला कप जीता।


title: पुल्लेला गोपीचंद

text: गोपीचंद ने वर्ष 1991 में इंटरनेशनल बैडमिंटन में अपनी शुरुआत की जब उन्हें मलेशिया के खिलाफ खेलने के लिए चुना गया। उनके अंतर्राष्ट्रीय बैडमिन्टन कैरियर में, उन्होंने तीन थॉमस कप टूर्नामेंट में देश का प्रतिनिधित्व किया।


title: पुल्लेला गोपीचंद

text: वर्ष 1996 में, उन्होंने विजयवाड़ा में आयोजित सार्क बैडमिन्टन टूर्नामेंट (SAARC Badminton Tournament) में स्वर्ण पदक जीता और 1997 में इसी टूर्नामेंट में फिर से जीत हासिल की।


title: पुल्लेला गोपीचंद

text: अंतर्राष्ट्रीय स्तर पर वर्ष 1997 में पहली बार दिल्ली में आयोजित भारतीय ग्रांड प्रिक्स टूर्नामेंट में उन्होंने कमाल कर दिखाया।


title: पुल्लेला गोपीचंद

text: इस आयोजन में, गोपीचंद ने लगातार दुनिया के सर्वश्रेष्ठ खिलाडियों को हराया, हालांकि वे फाइनल मैच में हार गए थे।


title: पुल्लेला गोपीचंद

text: वर्ष 1999 में, उन्होंने फ़्रांस में टोऊलोज़ु ओपन चैंपियनशिप जीती और स्कॉटलैंड में स्कॉटिश ओपन चैंपियनशिप जीती। जीत के इस सिलसिले को जारी रखते हुए, इसी साल हैदराबाद में आयोजित एशियन सेटेलाईट टूर्नामेंट में उन्होंने फिर से जीत हासिल की। परन्तु जर्मन ग्रांड प्रिक्स चैम्पियनशिप का फाइनल मैच हार गए।


title: पुल्लेला गोपीचंद

text: गोपीचंद के जीवन का सबसे गौरवपूर्ण क्षण वर्ष 2001 में आया जब उन्होंने लन्दन में एक बार फिर से प्रतिष्ठित 2001 ऑल इंग्लैण्ड ओपन बैडमिन्टन चैम्पियनशिप जीतने के इतिहास को दोहराया.


title: पुल्लेला गोपीचंद

text: इस चैंपियनशिप में, उन्होंने क्वार्टर फाइनल राउंड में डैनिश खिलाडी ऐन्डर्स बोएसन को हराया. सेमी फाइनल राउंड में उन्होंने दुनिया के पहले नंबर के खिलाडी पीटर गाडे को दो मुश्किल सेट्स में हराया.<ref>


title: अनंत चतुर्दशी

text: भाद्रपद मास के शुक्लपक्ष की चतुर्दशी को अनन्त चतुर्दशी कहा जाता है। इस व्रत में भगवान विष्णु की पूजा करने का विधान है।


title: अनंत चतुर्दशी

text: इस दिन अनन्त भगवान की पूजा करके संकटों से रक्षा करने वाला अनन्तसूत्रबांधा जाता है। कहा जाता है कि जब पाण्डव धृत क्रीड़ा में अपना सारा राज-पाट हारकर वन में कष्ट भोग रहे थे, तब भगवान श्रीकृष्ण ने उन्हें अनन्तचतुर्दशी का व्रत करने की सलाह दी थी। धर्मराज युधिष्ठिर ने अपने भाइयों तथा द्रौपदीके साथ पूरे विधि-विधान से यह व्रत किया तथा अनन्तसूत्रधारण किया। अनन्तचतुर्दशी-व्रत के प्रभाव से पाण्डव सब संकटों से मुक्त हो गए।


title: अनंत चतुर्दशी

text: व्रत-विधान-व्रतकर्ता प्रात:स्नान करके व्रत का संकल्प करें। शास्त्रों में यद्यपि व्रत का संकल्प एवं पूजन किसी पवित्र नदी या सरोवर के तट पर करने का विधान है, तथापि ऐसा संभव न हो सकने की स्थिति में घर में पूजागृह की स्वच्छ भूमि पर कलश स्थापित करें। कलश पर शेषनाग की शैय्यापर लेटे भगवान विष्णु की मूर्ति या चित्र को रखें। उनके समक्ष चौदह ग्रंथियों (गांठों) से युक्त अनन्तसूत्र (डोरा) रखें। इसके बाद 'ॐ अनन्तायनम:' मंत्र से भगवान विष्णु तथा अनंतसूत्रकी षोडशोपचार-विधि से पूजा करें। पूजनोपरांत अनन्तसूत्र को मंत्र पढकर पुरुष अपने दाहिने हाथ और स्त्री बाएं हाथ में बांध लें-


title: अनंत चतुर्दशी

text: अनंतसूत्रबांध लेने के पश्चात किसी ब्राह्मण को नैवेद्य (भोग) में निवेदित पकवान देकर स्वयं सपरिवार प्रसाद ग्रहण करें। पूजा के बाद व्रत-कथा को पढें या सुनें। कथा का सार-संक्षेप यह है - सत्ययुग में सुमन्तुनाम के एक मुनि थे। उनकी पुत्री शीला अपने नाम के अनुरूप अत्यंत सुशील थी। सुमन्तु मुनि ने उस कन्या का विवाह कौण्डिन्यमुनि से किया। कौण्डिन्यमुनि अपनी पत्नी शीला को लेकर जब ससुराल से घर वापस लौट रहे थे, तब रास्ते में नदी के किनारे कुछ स्त्रियां अनन्त भगवान की पूजा करते दिखाई पडीं। शीला ने अनन्त-व्रत का माहात्म्य जानकर उन स्त्रियों के साथ अनंत भगवान का पूजन करके अनन्तसूत्रबांध लिया। इसके फलस्वरूप थोडे ही दिनों में उसका घर धन-धान्य से पूर्ण हो गया।


title: अनंत चतुर्दशी

text: एक दिन कौण्डिन्य मुनि की दृष्टि अपनी पत्नी के बाएं हाथ में बंधे अनन्तसूत्रपर पडी, जिसे देखकर वह भ्रमित हो गए और उन्होंने पूछा-क्या तुमने मुझे वश में करने के लिए यह सूत्र बांधा है? शीला ने विनम्रतापूर्वक उत्तर दिया-जी नहीं, यह अनंत भगवान का पवित्र सूत्र है। परंतु ऐश्वर्य के मद में अंधे हो चुके कौण्डिन्यने अपनी पत्नी की सही बात को भी गलत समझा और अनन्तसूत्र को जादू-मंतर वाला वशीकरण करने का डोरा समझकर तोड दिया तथा उसे आग में डालकर जला दिया। इस जघन्य कर्म का परिणाम भी शीघ्र ही सामने आ गया। उनकी सारी संपत्ति नष्ट हो गई। दीन-हीन स्थिति में जीवन-यापन करने में विवश हो जाने पर कौण्डिन्यऋषि ने अपने अपराध का प्रायश्चित करने का निर्णय लिया। वे अनन्त भगवान से क्षमा मांगने हेतु वन में चले गए। उन्हें रास्ते में जो मिलता वे उससे अनन्तदेवका पता पूछते जाते थे। बहुत खोजने पर भी कौण्डिन्यमुनि को जब अनन्त भगवान का साक्षात्कार नहीं हुआ, तब वे निराश होकर प्राण त्यागने को उद्यत हुए। तभी एक वृद्ध ब्राह्मण ने आकर उन्हें आत्महत्या करने से रोक दिया और एक गुफामें ले जाकर चतुर्भुजअनन्तदेवका दर्शन कराया।


title: अनंत चतुर्दशी

text: भगवान ने मुनि से कहा-तुमने जो अनन्तसूत्रका तिरस्कार किया है, यह सब उसी का फल है। इसके प्रायश्चित हेतु तुम चौदह वर्ष तक निरंतर अनन्त-व्रत का पालन करो। इस व्रत का अनुष्ठान पूरा हो जाने पर तुम्हारी नष्ट हुई सम्पत्ति तुम्हें पुन:प्राप्त हो जाएगी और तुम पूर्ववत् सुखी-समृद्ध हो जाओगे। कौण्डिन्यमुनि ने इस आज्ञा को सहर्ष स्वीकार कर लिया। भगवान ने आगे कहा-जीव अपने पूर्ववत् दुष्कर्मो का फल ही दुर्गति के रूप में भोगता है। मनुष्य जन्म-जन्मांतर के पातकों के कारण अनेक कष्ट पाता है। अनन्त-व्रत के सविधि पालन से पाप नष्ट होते हैं तथा सुख-शांति प्राप्त होती है। कौण्डिन्यमुनि ने चौदह वर्ष तक अनन्त-व्रत का नियमपूर्वक पालन करके खोई हुई समृद्धि को पुन:प्राप्त कर लिया।


title: अनंत चतुर्दशी

text: अनंत चतुर्दशी या अनंत चौदस जैन धर्मावलंबियों के लिए सबसे पवित्र तिथि है। यह मुख्य जैन त्यौहार, पर्यूषण पर्व का आख़री दिन होता है।


title: विठोबा मन्दिर

text: विठोबा मन्दिर (Vithoba Temple), जिसे श्री विठ्ठल रुक्मिणी मन्दिर (Shri Vitthal Rukmini Mandir) भी कहा जाता है, भारत के महाराष्ट्र राज्य के सोलापुर ज़िले के पंढरपुर नगर में स्थित विट्ठल (विष्णु के एक रूप) और रुक्मिणी को समर्पित एक प्रमुख मन्दिर है। इसका निर्माण होयसल राजवंश के राजा विष्णुवर्धन ने 1108–1152 ईसवी काल में करवाया था। मन्दिर में एक शिलालेख के अनुसार होयसल वंश के राजा वीर सोमेश्वर ने 1237 ईसवी में मन्दिर को एक अपनी देखरेख के खर्चे के लिए एक ग्राम का दान करा था। यह महाराष्ट्र के सबसे अधिक श्रद्धालुओं वाले मन्दिर में से एक है। समीप ही पवित्र भीमा नदी है, जिसमें भक्तगण स्नान करते हैं। सन् 2014 में यहाँ स्त्रियों और अनुसूचित जाति के हिन्दुओं को पुजारी बनने के लिए विशेष न्योता दिया गया।


title: पी॰ चिदंबरम

text: पलनिअप्पन चिदंबरम (; जन्म - 16 सितंबर 1945) भारतीय राष्ट्रीय कांग्रेस से संबद्ध एक भारतीय राजनीतिज्ञ एवं भारत गणराज्य के पूर्व केंद्रीय वित्त मंत्री है। इसके अलावा चिदंबरम एक स्थापित कंपनी मामलों के वकील है जिन्होंने अब दिवालिया हो चुकी एनरॉन सहित कई प्रसिद्ध संस्थाओं के लिए पैरवी की है। पी॰ चिदंबरम केंद्र में पिछली दो कांग्रेस नेतृत्व वाली सरकारों के एक महत्वपूर्ण सदस्य थे। पहले भी वह मई 2004 से नवंबर 2008 तक भारत के वित्त मंत्री रह चुके हैं। नवंबर 2008 में मुंबई पर हुए आतंकी हमलों के पश्चात् विवादों में घिरे शिवराज पाटिल के इस्तीफे की वज़ह से चिदंबरम को भारत के गृह मंत्री बनाया गया था। गृह मंत्री के रूप में साढ़े तीन साल के कार्यकाल के बाद इन्हें मनमोहन सिंह सरकार में पुनः वित्त मंत्री नियुक्त किया गया।


title: पी॰ चिदंबरम

text: चिदंबरम अब तक लोकसभा में 7 बजट प्रस्तुत कर चुके हैं, जिसमें संयुक्त प्रगतिशील गठबंधन में वित्त मंत्री के नाते उन्होंने 5 बजट प्रस्तुत किए हैं।


title: लौह धातुकर्म का इतिहास

text: लौह धातुकर्म (Ferrous Metallurgy) का आरम्भ प्रागैतिहासिक काल में ही हो गया था। इस्पात निर्माण (steelmaking) का ज्ञान भी प्रागैतिहासिक काल से ही है।


title: लौह धातुकर्म का इतिहास

text: यह माना जाता है कि प्रागैतिहासिक युग में लोहा उल्‍कापिण्‍ड के टुकड़े से प्राप्‍त हुआ था और कई सदियों से यह दुर्लभ धातु बना रहा। बाद में मानव ने इस्पात निर्माण की प्रक्रिया सीखी। उत्‍पाद संभवतः अपेक्षाकृत इतना चिकना और अनुमान न करने योग्‍य था कि हथियार हेतु कांस्य को तरजीह दिया गया। अंततः जब मानव लोहे को गलाने, फोजिंग करने, कठोर एवं टेमपरिंग करने के कठिन कला में सिद्धहस्त हो गया तो इन उद्देश्यों के लिये लोहे ने अलौह धातुओं का स्‍थान ले लिया।


title: लौह धातुकर्म का इतिहास

text: प्राचीन काल में मानव द्वारा प्रयोग किये गये लोहा का प्रमाण बेबिलोन, मिस्र, चीन, भारत, यूनान और रोम जैसे प्राचीन सभ्‍यतायें से प्राप्‍त अपूर्ण लेख और इभिलेख में धातु के संदर्भ में प्राप्‍त अपूर्ण लेख और अभिलेख में धातु के संदर्भ में प्रमाण मिला है। मेसीपोटामिया और मिस्र में पाये गये पुरावशेष से यह प्रमाण मिलता है कि लोहा और बाद का इस्‍पात का लगभग 6000 वर्षो तक मानव जाति इसका प्रयोग करता था। प्राचीन काल में लकड़ी से बने हुए काठ कोयला को प्रयोग कर लौहे को गलाया जाता था। बाद में कोयला का ताप का वृहत श्रोत के रूप में पता लगाया गया। तदनन्‍तर यह कोक में परिवर्तित हो गया जो लोह अयस्‍क को गलाने हेतु आदर्श पायाप्राचीन काल में मानव द्वारा प्रयोग किये गये लोहा का प्रमाण बेबिलोन, मिस्र, चाइना, भारत, यूनान और रोम जैसे प्राचीन सभ्‍यतायें से प्राप्‍त अपूर्ण लेख और इभिलेख में धातु के संदर्भ में प्राप्‍त अपूर्ण लेख और अभिलेख में धातु के संदर्भ में प्रमाण मिला है। मेसीपोटामिया और मिश्र में पाये गये पुरावशेष से यह प्रमाण मिलता है कि लोहा और बाद का इस्‍पात का लगभग 6000 वर्षो तक मानव जाति इसका प्रयोग करता था। प्राचीन काल में लकड़ी से बने हुए काठ कोयला को प्रयोग कर लौहे को गलाया जाता था। बाद में कोयला का ताप का वृहत श्रोत के रूप में पता लगाया गया। तदनन्‍तर यह कोक में परिवर्तित हो गया जो लोह अयस्‍क को गलाने हेतु आदर्श पाया गया


title: लौह धातुकर्म का इतिहास

text: अमेरिका में 1646 ईसवी में सफलतापूर्वक स्‍थापित आयरन वर्क्‍स “दी साउगस वर्क्‍स “ के पश्‍चात लगभग 200 या इससे अधिक वर्षो के लिए लोहा अपना प्रबल स्‍थान बनाये रखा। नये रेलगाड़ियों के आविष्‍कृत होने से लोहे की पटरियाँ बनीं। लड़ाकू जहाजों के साइड को लोहे के कवच से सुरक्षित रखने के लिए लोहे का प्रयोग होता था। लगभग 19 वीं शताब्‍दी के मध्‍य में 1856 में बेसेमर प्रक्रिया के आविष्‍कार से इस्‍पात के युग का आरंभ हुआ जो इस्‍पात को पर्याप्‍त मात्रा एवं उचित लागत में बनाने की अनुमति दे दी।


title: लौह धातुकर्म का इतिहास

text: प्राचीन भारत में लोहा इस्‍पात का पूरा उल्‍लेख है। कुछ प्राचीन स्‍मारक जैसे नई दिल्‍ली में प्रसिद्ध लोह स्‍तम्‍भ या कोणार्क में सूर्य मंदिर में प्रयोग किया गया ठोस बीम में पर्याप्‍त साक्ष्‍य मिलता है जो प्राचीन भारतीय धातु विज्ञान का प्रौद्योगिकीय उत्‍कर्ष दिखाता है।


title: लौह धातुकर्म का इतिहास

text: भारत में लोहे का प्रयोग प्राचीन युग की ओर ले जाता है। वैदिक साहित्यिक स्रोत जैसा कि ऋग्वेद, अथर्ववेद, पुराण, महाकाब्‍य में शान्ति और युद्ध में लोहे के बारे में उल्‍लेख किया गया है। एक अध्‍ययन के अनुसार लोहा भारत में आदिकालीन लघु सुविधाओं में 3000 वर्षों से अधिक समय से भारत में उत्‍पन्‍न होता है।


title: कर्नाटक का इतिहास

text: कर्नाटक के आदिम निवासी लौह धातु का प्रयोग उत्तर भारतीयों की अपेक्षा पहले से जानते थे, और ईसापूर्व १२०० इस्वी के औजार धारवाड़ जिले के हल्लूर में मिले हैं। ज्ञात इतिहास के आरंभ में इस प्रदेश पर उत्तर भारतीयों का शासन था। पहले यहाँ नन्दों तथा मौर्यों का शासन था। सातवाहनों का राज्य (ईसापूर्व ३० - २३० इस्वी) उत्तरी कर्नाटक में फैला था जिसके बाद कांची के पल्लवों का शासन आया। पल्लवों के प्रभुत्व को स्थानीय कदम्बों (बनवासी के) तथा कोलार के गंगा राजवंश ने खत्म किया।


title: कर्नाटक का इतिहास

text: कदम्ब राजवंश की स्थापना सन् ३४५ में मयूरशर्मन नामक ब्राह्मण ने की थी। पल्लवों की राजधानी में अपमान सहने के बाद उसने पल्लवों के खिलाफ विद्रोह कर दिया था। उसके परवर्तियों में से एक ककुस्थ वर्मन (४३५-५५) तो इतना शक्तिशाली हो गया था कि वकट तथा गुप्तों ने भी उनके साथ वैवाहिक सम्बन्ध स्थापिक किया था। माना जाता है कि महाकवि कालिदास ने उसके दरबार की यात्रा की थी।


title: कर्नाटक का इतिहास

text: गंगा राजवंश ने सन् ३५० के आसपास कोलार से शासन आरंभ किया था और बाद में उन्होंने अपनी राजधानी मैसूर के पास तालकडु में स्थापित की। बदामी चालुक्यों के आने से पहले तक वे दक्षिणी कर्नाटक में एकक्षत्र राज्य करते रहे।


title: कर्नाटक का इतिहास

text: बदामी के चालुक्यों के अन्दर ही सम्पूर्ण कर्नाटक एक शासन सूत्र में बंध पाया था। वे अपने शासनकाल में बनाई गई कलाकृतियों के लिए भी जाने जाते हैं। इसी कुल के पुलकेशिन द्वितीय (609-42) ने हर्षवर्धन को हराया था। पल्लवों के साथ युद्ध में वे धीरे-धीरे क्षीण होते गए।


title: कर्नाटक का इतिहास

text: बदामी के चालुक्यों की शक्ति क्षीण होने के बाद राष्ट्रकूटों का शासन आया पर वे अधिक दिन प्रभुत्व मे नहीं रह पाए। कल्याण के चालुक्यों ने सन् 973 में उन्हें सत्ता से बाहर कर दिया। सोमेश्वर प्रथम ने चोलों के आक्रमण से बचने की सफलतापूर्वक कोशिश की। उसने कल्याण में अपनी राजधानी स्थापित की और चोल राजा राजाधिराज की कोप्पर में सन् 1054 में हत्या कर दी। उसका बेटा विक्रमादित्य षष्टम तो इतना प्रसिद्ध हुआ कि कश्मीर के कवि दिल्हण ने अपनी संस्कृत रचना के लिए उसके नायक चुना और विक्रमदेव चरितम की रचना की। वो एक प्रसिद्ध कानूनविद विज्ञानेश्वर का भी संरक्षक था। उसने चोल राजधानी कांची को 1085 में जीत लिया।


title: कर्नाटक का इतिहास

text: यादवों (या सेवुना) ने देवगिरि (आधुनिक दौलताबाद, जो बाद में मुहम्मद बिन तुगलक की राजधानी बना) से शासन करना आरंभ किया। पर यादवों को दिल्ली सल्तनत की सेनाओं ने 1296 में हरा दिया। यादवों के समय भास्कराचार्य जैसे गणितज्ञों ने अपनी अमर रचनाए कीं। हेमाद्रि की रचनाए भी इसी काल में हुईं। चालुक्यों की एक शाखा इसी बीच शकितशाली हो रही थी - होयसल। उन्होंने बेलुरु, हेलेबिदु और सोमनाथपुरा में मन्दिरों की रचना करवाई। जब तमिल प्रदेश में चोलों और पाण्ड्यों में संघर्ष चल रहा था तब होयसलों ने पाण्ड्यों को पीछे की ओर खदेड़ दिया। बल्लाल तृतीय (मृत्यु 1343) को दिल्ली तथा मदुरै दोनों के शासकों से युद्ध कना पड़ा। उसके सैनिक हरिहर तथा बुक्का ने विजयनगर साम्राज्य की नींव रखी। होयसलों के शासनकाल में कन्नड़ भाषा का विकास हुआ।


title: कर्नाटक का इतिहास

text: विजयनगर साम्राज्य की स्थापना के समय वो दक्षिण में एक हिन्दू शक्ति के रूप में देखा गया जो दिल्ली और उत्तरी भारत पर सत्तारूढ़ मुस्लिम शासकों के विरूद्ध एक लोकप्रिय शासक बना। हरिहर तथा बुक्का ने न केवल दिल्ली सल्तनत का सामना किया बल्कि मदुरै के सुल्तान को भी हराया। कृष्णदेव राय इस काल का सबसे महान शासक हुआ। विजयनगर के पतन (1565) के बाद बहमनी सल्तनत के परवर्ती राज्यों का छिटपुत शासन हुआ। इन राज्यों को मुगलों ने हरा दिया और इसी बीच बीजापुर के सूबेदार शाहजी के पुत्र शिवाजी के नेतृत्व में मराठों की शक्ति का उदय हुआ। मराठों की शक्ति अठारहवीं सदी के अन्त तक क्षीण होने लगी थी। दक्षिण में हैदर अली ने मैसूर के वोड्यार राजाओं की शक्ति हथिया ली। चौथे आंग्ल-मैसूर युद्ध में हैदर अली के पुत्र टीपू सुल्तान को मात देकर अंग्रेजों ने मैसूर का शासन अपने हाथों में ले लिया। सन् 1818 में पेशवाओं को हरा दिया गया और लगभग सम्पूर्ण राज्य पर अंग्रेजों का अधिकार हो गया। सन् 1956 में कर्नाटक राज्य बना।


title: विज्ञान के नियम

text: उन भौतिक नियमों को विज्ञान के नियम कहा जाता है जो सार्वत्रिक (universal) समझे जाते हैं तथा जो भौतिक जगत के अपरिवर्तनशील तथ्य हैं।


title: विज्ञान के नियम

text: ये मूल नियम [[स्पेस]], [[समय]] एवं [[कला]] (phase) की समांगता (homogeneity) के परिणाम हैं। [[एमी नीदर का प्रमेय]] (Emmy Noether theorem) देखिये।


title: विज्ञान के नियम

text: Other less significant (non fundamental) laws are the mathematical consequences of the above conservation laws for derivative physical quantities (mathematically defined as [[force]], [[pressure]], [[temperature]], [[density]], [[Force field (physics)|force fields]], etc):


title: विज्ञान के नियम

text: Chemical laws are those [[laws of nature]] relevant to [[रसायन विज्ञान|chemistry]]. The most fundamental concept in chemistry is the [[law of conservation of mass]], which states that there is no detectable change in the quantity of matter during an ordinary [[chemical reaction]]. Modern physics shows that it is actually [[energy]] that is conserved, and that energy and mass are [[अल्बर्ट आइंस्टीन#Energy equivalency|related]]; a concept which becomes important in [[nuclear chemistry]]. [[Conservation of energy]] leads to the important concepts of [[Chemical equilibrium|equilibrium]], [[thermodynamics]], and [[chemical kinetics|kinetics]].


title: विज्ञान के नियम

text: Additional laws of chemistry elaborate on the law of conservation of mass. [[Joseph Proust]]'s [[law of definite composition]] says that pure chemicals are composed of elements in a definite formulation; we now know that the structural arrangement of these elements is also important.


title: विज्ञान के नियम

text: [[John Dalton|Dalton]]'s [[law of multiple proportions]] says that these chemicals will present themselves in proportions that are small whole numbers (i.e. 1:2 O:H in water); although in many systems (notably biomacromolecules and minerals) the ratios tend to require large numbers, and are frequently represented as a fraction.


title: विज्ञान के नियम

text: It is thought that the successful integration of [[Einstein's field equations]] with the [[uncertainty principle]] and [[Schrödinger equation]], something no one has achieved so far with a testable [[theory]], will lead to a theory of [[quantum gravity]], the most basic physical law sought after today.


title: नरकटियागंज

text: नरकटियागंज एक अनुमंडल तथा नगर परिषद भी है। नरकटियागंज अनुमंडल में 4 प्रखंड क्रमशः नरकटियागंज , लौरिया , मैनाटांड़-सिकटा और गौनाहा है। नरकटियागंज अनुमंडल की जनसंख्या 2011 के जनगणना के अनुसार 332073 है। वर्तमान में 550000 के लगभग जनसंख्या अनुमानित है। नरकटियागंज नगर परिषद में कुल 25 वार्ड है| 2011 के आंकड़ो के अनुसार शहरी जनसंख्या 49,507 है। वही शहरी क्षेत्र में तीव्र गति से बढ़ती आबादी को देखते हुए वर्तमान में शहरी जनसंख्या 1,60000 अनुमानित है।नरकटियागंज में कुल 27 पंचायत है। और 148 गाँव है।


title: छन्दशास्त्र

text: छन्दःसूत्रम् पिंगल राव द्वारा रचित छन्द का मूल ग्रन्थ है और इस समय तक उपलब्ध है। यह सूत्रशैली में है और बिना भाष्य के अत्यन्त कठिन है। इसपर टीकाएँ तथा व्याख्याएँ हो चुकी हैं। यही छन्दशास्त्र का सर्वप्रथम ग्रन्थ माना जाता है। इसके पश्चात् इस शास्त्र पर संस्कृत साहित्य में अनेक ग्रन्थों की रचना हुई।


title: छन्दशास्त्र

text: दसवीं शती में हलायुध ने इस पर 'मृतसञ्जीवनी' नामक भाष्य की रचना की। इस ग्रन्थ में पास्कल त्रिभुज का स्पष्ट वर्णन है। इस ग्रन्थ में इसे 'मेरु-प्रस्तार' कहा गया है। इसमें आठ अध्याय हैं।


title: छन्दशास्त्र

text: पिङ्गल ने छन्दसूत्र में विविध छन्दों का वर्णन किया है। छन्दों का आधार लघु और गुरु का विशिष्ट अनुक्रम तथा उनकी कुल संख्या (मात्रा) है। इसलिए किसी श्लोक में लघु और गुरु के अनुक्रम का वर्णन और उसका विश्लेषण पिंगल के छन्दसूत्र का मुख्य प्रतिपाद्य है। उन्होने विभिन्न अनुक्रमों का वर्णन किया है और उनका नामकरण किया है। छन्दसूत्र के अन्त में पिङ्गल ने कई नियम दे हैं जिनकी सहायता से 'n' मात्रा वाले श्लोक के सभी सम्भव लघु-गुरु अनुक्रमों को लिखा जा सकता है। इसी तरह के कई नियम (विधियाँ) दी गयी हैं। दूसरे शब्दों में, पिङ्गल ने छन्द्रशास्त्र के सांयोजिकी की गणितीय समस्या (combinatorial mathematics) का हल दिया है।


title: छन्दशास्त्र

text: बाद में, लगभग ८वीं शताब्दी में, केदार भट्ट ने वृत्तरत्नाकर नामक एक छन्दशास्त्रीय ग्रन्थ की रचना की जो अवैदिक छन्दों से सम्बन्धित था। यह ग्रन्थ पिंगल के छन्दसूत्र का भाष्य नहीं है बल्कि एक स्वतन्त्र रचना है। इस ग्रन्थ के अन्तिम अध्याय (६ठे अध्याय) में सांयोजिकी से सम्बन्धित नियम दिए गये हैं जो पिङ्गल के तरीके से बिल्कुल अलग हैं। १३वीं शताब्दी में हलायुध ने पिङ्गल के छन्दसूत्र पर 'मृतसञ्जीवनी' नामक टीका लिखी जिसमें उन्होने पिंगल की विधियों को और विस्तार से वर्णन किया।


title: छन्दशास्त्र

text: पिंगल के छन्दशास्त्र में ८ अध्याय हैं। यह सूत्र-शैली में लिखा गया है। ८वें अध्याय में ३५ सूत्र हैं। जिसमें से अन्तिम १६ सूत्र (८.२० से ८.३५ तक) संयोजिकी से सम्बन्धित हैं। केदारभट्ट द्वारा रचित वृत्तरत्नाकर में ६ अध्यaय हैं जिसका ६ठा अध्याय पूरी तरह से संयोजिकी के कलनविधियों को समर्पित है।


title: छन्दशास्त्र

text: अर्थ : आरम्भ में सभी गुरु हैं (G) (पादे सर्वगुरौ)। दूसरी पंक्ति में एक लघु (L) रखिये. below the first G of the previous line (ādyāt laghu nasya guroH adhaH) . Copy the remaining right bits as in the above line (yathā upari tathā sesham). Place Gs in all the remaining places to the left (if any) of the 1st G bit (ūne dadyāt gurūn eva). Repeat this till all of them become laghu (yāvat sarve laghuH bhavet). This process is known as 'prastāra'.


title: मुद्रलिपि

text: फॉण्ट (मुद्रलिपि) या टाइप फ़ेस अक्षरों के लिखने की अलग अलग शैलियाँ हैं जो छापे की लिखावट को विभिन्नता और सौंदर्य प्रदान करते हैं।


title: मुद्रलिपि

text: वे फॉण्ट जो यूनिकोड मानक के अनुसार होते हैं तथा कम्प्यूटर के प्रचालन तन्त्र के स्क्रिप्ट इंजन का प्रयोग करके टैक्स्ट प्रदर्शित करते हैं, यूनिकोड फॉण्ट कहलाते हैं। वर्तमान में कम्प्यूटर एवं इण्टरनेट पर तमाम कार्यों में इन्हीं का प्रयोग होता है। यूनिकोड फॉण्टों के प्रयोग से कम्प्यूटर पर सभी जगह हिन्दी एवं अन्य भारतीय भाषाएँ वैसे ही लिखी जा सकती हैं जैसे अंग्रेज़ी लिखी जा सकती है। यूनिकोड फॉण्टों के कारण ही कम्प्यूटर का सम्पूर्ण ऑपरेटिंग सिस्टम (विशेषकर लिनक्स) हिन्दी भाषा में उपलब्ध हो चुका है।


title: मुद्रलिपि

text: ये वे फॉण्ट हैं जो पुराने ८ बिट मानकों के अनुसार बने हैं। ये यूनिकोड के आने से पहले प्रचलन में लाये जाते थे। वर्तमान में कम्प्यूटर के सामान्य कार्यों एवं इण्टरनेट पर इनका स्थान यूनिकोड फॉण्टों ने ले लिया है। वर्तमान में ये केवल डीटीपी एवं ग्राफिक्स हेतु प्रयोग में लाये जाते हैं क्योंकि कई डीटीपी एवं ग्राफिक्स सॉफ्टवेयर इण्डिक यूनिकोड का समर्थन नही करते। इसके अतिरिक्त छपाई हेतु सुन्दर यूनिकोड फॉण्टों का अभाव भी एक कारण है जिसकी वजह से नॉनृ-यूनिकोड फॉण्ट अभी भी प्रयोग में लाये जाते हैं।


title: मुद्रलिपि

text: अधिकतर नॉन-यूनिकोड फॉण्ट रेमिंगटन लेआउट आधारित होते हैं। रेमिंगटन में टाइप करने हेतु आम तौर पर किसी अन्य औजार की आवश्यकता नहीं होती। हिन्दी के मानक कीबोर्ड लेआउट इन्स्क्रिप्ट द्वारा इन फॉण्टों में टाइप करने हेतु ई-पण्डित आइऍमई नामक औजार उपलब्ध है।


title: मुद्रलिपि

text: संस्कृत हेतु कई यूनिकोड फॉण्ट उपलब्ध हैं जिनमें ओंकारानन्द आश्रम का संस्कृत २००३ नामक फॉण्ट सर्वश्रेष्ठ है। पुराने जमाने की शैली में लिखी जाने वाली संस्कृत वर्णमाला हेतु उत्तरा (uttara.ttf) नामक फॉण्ट है।


title: मुद्रलिपि

text: संस्कृत के अधिकतम वर्ण/चिह्न छन्दस (chandas.ttf) नामक यूनिकोड फॉण्ट में हैं। यह बेलारुस के Mihail Bayaryn द्वारा विकसित किया गया है। इसमें उन वर्ण चिह्नों हेतु भी ग्लिफ्स हैं जो इण्डिक यूनिकोड में कूटबद्ध नहीं हैं जैसे स्वस्तिक आदि। हालाँकि यह फॉण्ट संस्कृत २००३ जितना सुन्दर नहीं लेकिन सर्वाधिक चिह्न (वैदिक चिह्नों सहित) युक्त हैं। इसके लिये एक आइऍमई भी उपलब्ध है जिससे अतिरिक्त जोड़े गये चिह्नों को टाइप किया जा सकता है।


title: मुद्रलिपि

text: अ-यूनिकोड संस्कृत फॉण्टों में ओंकारानन्द आश्रम के "संस्कृत १.२", "संस्कृत ९८", "संस्कृत न्यू", "संस्कृत ९९" शामिल हैं, इनमें नवीनतम संस्कृत ९९ है। पुराने जमाने की शैली में लिखी जाने वाली संस्कृत वर्णमाला हेतु Gudakesa 99 तथा Santipur 99 नामक फॉण्ट हैं। इसके अलावा कुछ अन्य फॉण्ट xdvng आदि शामिल हैं। परन्तु इनमें से किसी में भी सभी संस्कृत चिह्न शामिल नहीं हैं। बरह के BRH-Devanagari नामक फॉण्ट में कुछ अतिरिक्त संस्कृत चिह्न शामिल हैं।


title: मुद्रलिपि

text: xdvng - इसमें IS0 LATIN-8859-1 ऍन्कोडिंग प्रयुक्त हुयी है। यह सन्दीप सिब्बल के JTRANS ऍडीटर हेतु बनाया गया था जिसमें हिन्दी तथा संस्कृत दस्तावेज बनाने की सुविधा थी।


title: मुद्रलिपि

text: संस्कृत को रोमन में लिखने हेतु अन्तर्राष्ट्रीय संस्कृत लिप्यन्तरण वर्णमाला का प्रयोग किया जाता है। इस्कॉन ने इसके लिये कुछ फॉण्ट बनाये हैं।


title: मुद्रलिपि

text: हरेक आकार के फोंट के लिए, हरेक स्टाइल (बोल्ड, इटालिक) के लिए, अलग अलग फोंट सेट बनाने पड़ते थे। इससे हार्डडिस्क स्पेस अधिक लगता था। यो सारे फोंट किसी भी Dot matrick printer या PCL लेजर प्रिंटर पर मुद्रित हो पाते थे।


title: मुद्रलिपि

text: किन्तु आजकल Open Type font के जमाने में युनिकोड के जमाने में पोस्टस्क्रिप्ट का प्रयोग कम होता जा रहा है।


title: मुद्रलिपि

text: आजकल भारतीय भाषाओं में भी विविध प्रकार की आकर्ष मुद्रलिपियाँ आ गयीं हैं। सन् 2009 में आईआईटी मुम्बई के शोधछात्र तथा वर्तमान में वहाँ के प्राध्यापक गिरीश दाल्वी ने देवनागरी टाइप्प फेस के ऊपर गहन मौलिक अध्ययन किया और शोधपत्र प्रस्तुत किया। इसी प्रकार कुछ उत्साही लोगों ने मिलकर भारतीय भाषाओं के लिए फॉण्ट विकसित करने से सम्बन्धित मुद्दों को एकत्र करके एक दस्तावेज सन २०१४ में प्रस्तुत किया। फॉन्टफोर्ज तथा अन्य मुक्तस्रोत सॉफ्टवेयरों की सहायता से भारतीय लिपियों के सुन्दर और आकर्षक फॉण्ट तैयार किए जा सकते हैं। आजकल इतनी सारी विशेषताओं वाले फॉण्ट उपलब्ध हैं कि इसके लिए लोगों ने विशेष खोजी-औजार तक विकसित करके नेट पर उपलब्ध कराया है।


title: सूचना क्रांति

text: सूचना क्रांति (information revolution) वर्तमान समय के आर्थिक, सामाजिक एवं तकनीकी प्रगति को इंगित करता है जो औद्योगिक क्रांति के अतिरिक्त है।


title: सूचना क्रांति

text: सूचना क्रांति की मुख्य विशेषता सूचना की बढ़ती आर्थिक, सामाजिक और तकनीकी भूमिका है। सूचना-संबंधी गतिविधियाँ सूचना क्रांति के साथ नहीं आईं। वे सभी मानव समाजों में, किसी न किसी रूप में मौजूद थे, और अंततः प्लैटोनिक अकादमी, अरिस्टोटल पेरिपेटेटिक स्कूल लिसेयुम में संस्थानों के रूप में विकसित हुए। , संग्रहालय और अलेक्जेंड्रिया का पुस्तकालय, या बीलोनियन खगोल विज्ञान के स्कूल। ब्रिटिश कृषि क्रांति|कृषि क्रांति और औद्योगिक क्रांति तब सामने आए जब व्यक्तिगत नवप्रवर्तनकर्ताओं, या वैज्ञानिक और तकनीकी संस्थानों द्वारा नए सूचनात्मक इनपुट तैयार किए गए। सूचना क्रांति के दौरान इन सभी गतिविधियों में निरंतर वृद्धि हो रही है, जबकि अन्य सूचना-उन्मुख गतिविधियाँ उभर रही हैं।


title: सूचना क्रांति

text: सूचना कई नए विज्ञानों का केंद्रीय विषय है, जो 1940 के दशक में उभरा, जिसमें शैनन's (1949) "सूचना सिद्धांत" शामिल हैं। और वीनर's (1948) "साइबरनेटिक्स"। वीनर ने कहा: "सूचना सूचना है न कि पदार्थ या ऊर्जा"। यह सूत्र बताता है कि जानकारी को पदार्थ और ऊर्जा के साथ ब्रह्मांड के तीसरे घटक भाग के रूप में माना जाना चाहिए; जानकारी पदार्थ या ऊर्जा द्वारा ले जाया जाता है। 1990 के दशक तक कुछ लेखकों का मानना था कि सूचना क्रांति द्वारा निहित परिवर्तन न केवल सरकार के लिए एक वित्तीय संकट का कारण बनेगा, बल्कि सभी "बड़े ढांचे" का विघटन भी होगा।".


title: दक्षिण अफ़्रीका क्रिकेट टीम

text: दक्षिण अफ्रीका क्रिकेट टीम, जिसे प्रोटियाज (दक्षिण अफ्रीका के राष्ट्रीय फूल के बाद, प्रोटिया साइबरॉइड्स, जिसे आमतौर पर 'किंग प्रोटिया' के रूप में जाना जाता है) भी कहा जाता है, पुरुषों की अंतरराष्ट्रीय क्रिकेट में दक्षिण अफ़्रीका का प्रतिनिधित्व करती है, क्रिकेट दक्षिण अफ्रीका द्वारा प्रशासित है। दक्षिण अफ्रीका टेस्ट, एक दिवसीय अंतर्राष्ट्रीय (वनडे) और ट्वेंटी 20 अंतर्राष्ट्रीय (टी20आई) स्थिति के साथ अंतर्राष्ट्रीय क्रिकेट परिषद (आईसीसी) का पूर्ण सदस्य है।


title: नूर-सुल्तान

text: नूर-सुल्तान () (2019- नूर्सुल्तान या अस्ताना ()) मध्य एशिया के कज़ाख़स्तान देश की राजधानी और उस देश का दूसरा सबसे बड़ा शहर है। इसे सोवियत संघ के ज़माने में सन् १९६१ तक अकमोलिंस्क () और उसके बाद सन् १९९२ तक त्सेलिनोग्राद () बुलाया जाता था। कज़ाख़स्तान की आज़ादी के बाद इसे सन् १९९८ तक अकमोला () बुलाया गया। यह शहर पूरी तरह अकमोला प्रांत से घिरा हुआ है लेकिन प्रशासनिक रूप से इसे एक अलग संघीय शहर का दर्जा मिला हुआ है।


title: नूर-सुल्तान

text: कज़ाख़ भाषा में 'अस्ताना' शब्द का अर्थ 'राजधानी' होता है लेकिन यह फ़ारसी के 'आस्ताने' () शब्द से आया है जिसका मतलब 'पूजनीय या शाही दहलीज़' होता है। यह आगे फ़ारसी की एक क्रिया शब्द 'इस्तदान' का रूप है जिसका अर्थ 'खड़ा होना' है और यहाँ सन्दर्भ 'इज़्ज़त से खड़ा होना' है। कज़ाख़स्तान की राजधानी बनने से पहले यहाँ एक संत की क़ब्र थी, जिस से इस बस्ती का पुराना नाम 'अक़ मोला' () था, यानि 'सफ़ेद मक़बरा'। जून २००८ में कज़ाख़ संसद ने शहर का नाम राष्ट्रपति नूरसुलतान नज़रबायेव के आदर में 'नूरसुलतान' रखने का प्रस्ताव रखा लेकिन राष्ट्रपति ने इस से इनकार करते हुए कहा कि शहर के नाम का फ़ैसला आने वाली पीढ़ियाँ करेंगी। कुछ समीक्षकों का मानना है कि राष्ट्रपति ने इस शहर के नाम के लिए 'अस्ताना' (यानि 'राजधानी') जैसा साधारण शब्द इसलिए चुना ताकि उनकी मृत्यु के पश्चात इसका नाम 'नूरसुलतान' रखने की सम्भावना बनी रहे।


title: नूर-सुल्तान

text: अस्ताना उत्तर-मध्य कज़ाख़स्तान में इशिम नदी के किनारे बसा हुआ है। इसके आसपास का इलाका एक शुष्क स्तेपी क्षेत्र है। शहर के पुराने मोहल्ले नदी से उत्तर में और नए मोहल्ले नदी से दक्षिण में स्थित है। स्तेपी का यह इलाका सर्दियों में बहुत ठंडा हो जाता है और मंगोलिया की राजधानी उलानबातर के बाद अस्ताना दुनिया की दूसरा सर्वाधिक ठंडी राजधानी है। यहाँ सर्दियों में तापमान अक्सर −४० °सेंटीग्रेड तक गिर जाता है। जुलाई में तापमान ४० °सेंटीग्रेड तक चढ़ जाता है, यानि काफ़ी गर्मी भी पड़ती है।


title: नूर-सुल्तान

text: जोसेफ़ स्टालिन के ज़माने में यहाँ गुलाग जैसे क़ैदी खेमे लगते थे और अस्ताना के बाहरी क्षेत्रों में 'अलझ़ीर' (, इसमें बिंदु-वाले 'झ़' के उच्चारण पर ध्यान दें क्योंकि यह टेलिविझ़न के झ़ से मिलता-जुलता है) खेमा था। 'अलझ़ीर' रूसी भाषा का एक परिवर्णी शब्द (एक्रोनिम) था जिसका मतलब 'अकमोलिंसकी मातृभूमि के देशद्रोहियों की पत्नियों का खेमा'। इसमें सोवियत तानाशाह स्टालिन द्वारा 'जनता के दुश्मन' क़रार कर दिए गए लोगों की पत्नियाँ क़ैद की जाती थी।


title: नूर-सुल्तान

text: १९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव () ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई धरती' () रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि अस्ताना जैसे इलाक़ों में रूसी लोगों की बहुतायत है। १९६१ में इस शहर का नाम 'त्सेलिनोग्राद' रख दिया गया जिसका मतलब 'नई ज़मीन का शहर' था। द्वितीय विश्वयुद्ध में जब जर्मनी ने सोवियत संघ पर हमला बोला तो सोवियत संघ में बसने वाले जर्मन मूल के बहुत से लोगों को भी ज़बरदस्ती यहाँ भेज दिया गया।


title: नूर-सुल्तान

text: १९९१ में जब कज़ाख़स्तान आज़ाद हुआ तो राजधानी दक्षिण में स्थित अलमाती शहर था। सरकार ने त्सेलिनोग्रद शहर और उसके आसपास के क्षेत्र का नाम बदलकर 'अक़मोला' रख दिया जिसका मतलब 'सफ़ेद मक़बरा या धार्मिक स्थल' है। उस समय इस शहर के ७०% लोग रूसी नस्ल के थे जिस से यह डर था कि वे बाक़ी कज़ाख़स्तान से अलग होने की मांग कर सकते थे। सरकार ने १९९५ में घोषणा की के अक़मोला नई राजधानी होगा और १९९८ में इसका नाम बदलकर अस्ताना रखा गया। उन्होने राजधानी बदलने की वजह बताई कि अलमाती अंतर्राष्ट्रीय सरहदों के पास है, पहाड़ों से घिरा होने के कारण उसमें फैलने की सम्भावना कम है और वह क्षेत्र भूकम्पों का शिकार भी रहता है। लेकिन अन्य समीक्षकों ने कहा की सरकार का असली अनकहा मक़सद उत्तरी क्षेत्र को कज़ाख़स्तान से अधिक मज़बूती से बांधना था।


title: नूर-सुल्तान

text: अस्ताना को राजधानी बनाने के निर्णय की कुछ निंदा भी हुई है। आलोचकों के अनुसार यह दूर कज़ाख़ स्तेपी के वीराने में स्थित है जहाँ भयंकर सर्दी पड़ती है। ऊपर से यहाँ अनगिनत नए सरकारी दफ़तर और इमारतें बनाने पर हुए भारी सरकारी ख़र्चे की भी निंदा हुई है। बहुत से सरकारी नौकर अभी भी अलमाती में रहते हैं और उनके अस्ताना आने-जाने और वहाँ होटलों में रहने का ख़र्चा भी सरकार को देना होता है।


title: नूर-सुल्तान

text: जुलाई २०१० की जनगणना के हिसाब से अस्ताना के ६५.२% लोग कज़ाख़, २३.८% रूसी, २.९% यूक्रेनी, १.७% तातार और १.५% जर्मन मूल के थे। इस शहर की आबादी तेज़ी से बढ़ रही है। १९८९ में यहाँ के केवल १७% लोग कज़ाख़ थे। १९९९ में पाया गया कि यहाँ के ७०% लोग रूसी थे। तब से यहाँ कज़ाख़ भारी संख्या में आ बसे हैं और यह रूसी-बहुसंख्यक शहर अब कज़ाख़-बहुसंख्यक बन गया है। सरकार से मिली आर्थिक सहायता से यहाँ पर रोज़गार ढूँढने वाले बहुत से युवक-युवतियाँ भी आकर बस जाते हैं। पड़ोसी किरगिज़स्तान और उज़बेकिस्तान से भी व्यवसाय ढूंढते लोग क़ानूनी और ग़ैर-क़ानूनी तरीक़ों से यहाँ आ बसे हैं।


title: राजनारायण

text: राजनारायण (संवत १८७७ -- १९८६ ई) भारत के एक राजनेता थे जिन्होने इंदिरा गांधी को रायबरेली से हराया था। उन्हें 'लोकबन्धु' कहा जाता है।


title: राजनारायण

text: राजनारायण का जन्म संवत १९७७ विक्रमी में कार्तिक अक्षय नवमी के दिन वाराणसी जिले के मोतीकोट गंगापुर नामक गाँव के एक धनी भूमिहार ब्राह्मण परिवार में हुआ था। श्री अनन्त प्रताप सिंह उनके पिता थे। उन्होने अपनी उच्च शिक्षा बनारस हिन्दू विश्वविद्यालय से प्राप्त की (M.A. तथा LL.B)


title: ए फ़्लाइंग जट्ट

text: ए फ़्लाइंग जट्ट २०१६ की एक बॉलीवुड हिन्दी भाषी सुपरहीरो फ़िल्म है जिसका निर्देशन रेमो डीसूजा ने किया है। फ़िल्म में टाइगर श्रॉफ ,जैकलिन फर्नांडीस तथा प्रोफेशनल रेसलर नाथन जॉन्स मुख्य किरदार में है। फ़िल्म में टाइगर श्रॉफ ने एक सुपरहीरो का किरदार निभाया, जबकि जैकलिन फर्नांडीस ने श्रॉफ की प्रेमिका का किरदार निभाया। फ़िल्म २५ अगस्त २०१६ को प्रदर्शित हुई।


title: ए फ़्लाइंग जट्ट

text: एक अमीर और प्रभावशाली व्यापारी, मल्होत्रा (के के मेनन) झील के पास एक फेक्टरी बनाता है, जिससे बहुत सारा प्रदूषण होता है और जहरीला तत्व बाहर निकलता रहता है। वो तेजी से कचरे को बाहर करने के लिए एक पुलिया बनाना चाहते रहता है, लेकिन इसी बीच उसे पता चलता है कि वहाँ एक पवित्र पेड़ है, जो ढिलोन (अमृता सिंह) का है, जो अपने दो बेटों, अमन (टाइगर श्रोफ) और रोहित (गौरव पांडे) के साथ रहती है। अमन स्कूल में मार्शल आर्ट सिखाते रहता है, जो उसी स्कूल में पढ़ाने वाली, कीर्ति पर लट्टू रहता है।


title: ए फ़्लाइंग जट्ट

text: मल्होत्रा पहले उस परिवार से जमीन खरीदने की कोशिश करता है, पर बात न बनने पर वो राका (नाथन जोन्स) को ये काम देता है। वो उस पेड़ को काटने के लिए आ जाता है और तभी अमन वहीं रहता है, और उसे रोकने की कोशिश करते रहता है। राका उसे बहुत बुरी तरीके से मारता है, और जब वो उस पेड़ को काटने जाते रहता है कि तभी बिजली गिरती है और वो उस वजह से बहुत दूर फेक्टरी के विषैले कचरे में गिर जाता है।


title: ए फ़्लाइंग जट्ट

text: अगली सुबह जब अमन उठता है तो अपने आप को बिस्तर में पाता है और कोई चोट भी दिखाई नहीं देता है। उसे लगता है कि वो सब चीज उसके सपने में हुआ था। उसके बाद उसके साथ अजीब सी चीजें होने लगती है। वो छू कर किसी भी चीज से जानकारी प्राप्त कर लेता है। रोहित और उसकी माँ मान लेते हैं कि उसके पास विशेष शक्तियाँ हैं और उसकी माँ उसे सुपरहीरो घोषित कर देती है।


title: ए फ़्लाइंग जट्ट

text: राका जीवित रहता है और पहले से कई गुना शक्तिशाली हो जाता है। बाकी के कचरे से वो धीरे धीरे और भी ज्यादा शक्तिशाली होते जाता है। अमन कई बार उससे लड़ने जाता है, जब तक कि उसे बहुत बुरी तरह से चोट नहीं आ जाती है। उसे और दर्द से बचाने के लिए उसका भाई, रोहित उसी जगह पर फ्लाइंग जट्ट बन जर चले जाता है। राका उसे मार देता है और सोचने लगता है कि उसने फ्लाइंग जट्ट को मार दिया। रोहित के मरने के बाद उसकी माँ अपने दूसरे बेटे को भी न खो दे, इस डर से जगह छोड़ कर भागने की सोचती है। पर अमन उससे एक आखिरी बार लड़ने के लिए तैयारी करता है।


title: ए फ़्लाइंग जट्ट

text: फ्लाइंग जट्ट को मरा हुआ मान कर वे लोग राका से खुद निपटने की सोचते हैं। बढ़ते प्रदूषण से मल्होत्रा की बेटी भी प्रभावित हो जाती है और वो भी अब उन लोगों के ओर हो जाता है। राका वापस आ कर उन सभी को हमेशा के लिए खत्म करने की सोचता है और तभी फ्लाइंग जट्ट आ जाता है। राका उसे पवित्र पेड़ की ओर फेंक देता है और उसे मारने की कोशिश करते रहता है। वो फिर उठ कर राका को पृथ्वी के पास वाले उल्का में ले जाता है। वहाँ प्रदूषण न होने के कारण राका की ताकत कम हो जाती है। एक लंबी लड़ाई के बाद वो राका के शरीर में कड़ा घुसा देता है, जिसके बाद विस्फोट हो जाता है।


title: पश्चिमी द्वीपसमूह

text: पश्चिमी द्वीपसमूह या वेस्ट इंडीज, उत्तरी अमेरिका का एक उपक्षेत्र है, जो उत्तरी अटलांटिक महासागर और कैरिबियाई सागर से घिरा है और जिसमें 13 स्वतंत्र द्वीप देश, 18 अधीन क्षेत्र और अन्य क्षेत्र तीन प्रमुख द्वीपसमूहों, वृहत्तर ऐंटिलीस, लघुतर ऐंटिलीस और लूकयन द्वीपसमूह, पर स्थित हैं।


title: पश्चिमी द्वीपसमूह

text: पश्चिमी द्वीपसमूह में ऐंटिलीस के सभी द्वीपों के साथ उत्तरी अटलांटिक महासागर में स्थित बहामास और तुर्क और कैकोस द्वीप समूह के सभी द्वीप भी आते हैं। आजकल, पश्चिमी द्वीपसमूह (वेस्ट इंडीज) के स्थान पर अक्सर 'कैरेबियाई' (कैरिबियन) शब्द का प्रयोग भी किया जाता है, हालांकि कैरेबियाई क्षेत्र में उत्तर और दक्षिण अमेरिकी की मुख्य भूमि पर स्थित कुछ ऐसे देश भी शामिल हैं जिनकी तटरेखा कैरिबियाई सागर से बनती है।


title: बच्छनाभ

text: बच्छनाभ या ऐकोनाइट (Aconite) रैननकुलेसी (Ranunculaceae) या बटरकप (Buttercup) कुल का पौधा है। यह उत्तरी गोलार्ध का देशज है। इसकी लगभग 100 जातियाँ ज्ञात हैं। भारत में भी इसकी कुछ जातियाँ पाई जाती हैं। ऐकोनाइट बहुत ही विषैला होता है। इसकी जड़ों, पत्तों, बीजों और कभी-कभी फूलों में भी विष रहता है। किंतु नियन्त्रित मात्रा में सेवन करने से इनमें औषधीय गुण होते हैं। ब्रिटेन में एकोनाइटम नेपेलस (Aconitum napellus L.) मान्य औषधि है। यह जाति तो भारत में नहीं होती, किंतु इसके वंश की अन्य जातियां पाई जाती हैं जो उतनी ही उपयोगी हैं। इसके फूलों का रंग बैंगनी-नीला से लेकर पीला और सफेद तक होता है तथा कुछ फूल द्विरंगी भी होते हैं। फूलों की सुंदर और टोप के आकार के होने के कारण बच्छनाभ के पेड़ उद्यानों की शोभा बढ़ाने के लिए लगाए जाते हैं।


title: बच्छनाभ

text: बच्छनाभ का व्यवहार आयुर्वैदिक एवं होम्योपैथिक औषधियों में भी होता है। इसका लेप तंत्रिका शूल (Neuralgia) और आमवात (rhumatic pain) में प्रयुक्त होता है; अत: यह पीड़ाहारी होता है। मुखसेवन से यह स्वेदनकारी होता है। अत: ज्वर में शरीर के ताप को कम


title: बच्छनाभ

text: करता है, पर इसकी मात्रा बड़ी अल्प रहती है, अन्यथा यह घातक हो सकता है। इसकी जड़ों से टिंचर तैयार होता है और उस टिंचर से होम्योपैथिक डाईल्यूसन का निर्माण किया जाता है। टिंचर को एक बार में पाँच बूंद से अधिक मात्रा में व्यवहार नहीं किया जाता। अति विषाक्त होने के कारण इसके व्यवहार में बड़ी सावधानी बरती जाती है। डाक्टर की अनुमति के बिना इसका व्यवहार नहीं करना चाहिए। जो ऐकोनाइट ओषधि के लिए व्यवहृत होता है वह ऐकोनाइट नैपेलस (Aconite napellus) कहलाता है।


title: बच्छनाभ

text: इसके विष का कारण एक ऐल्क्लॉयड है, जिसका नाम एकोनिटिन (aconitin) दिया गया है। यह शुद्धावस्था में प्राप्त किया गया है और इसकी संरचना भी मालूम कर ली गई है।


title: बच्छनाभ

text: यह एक छोटा सा पौधा है जो उत्तर पश्चिम हिमालय में 2,000 से 4,000 मी ऊंचाई वाले क्षेत्रों में पाया जाता है। अतीस के प्रकंद ज्वर एवं ज्वर के बाद दुर्बलता दूर करने के लिए उपयोगी बताये जाते हैं। अतीस में बलवर्धक गुण तो अवश्य हैं, किंतु ज्वरनाशक के रूप में इसकी मान्यता अधिक नहीं है। यह अतिसार व पेचिश में भी उपयोगी है।


title: बच्छनाभ

text: यह पौधा भी उसी क्षेत्र में पाया जाता है जहां अतीस होता है। यद्यपि इस पौधे के प्रकंदों में ब्रिटेन वाले अकोनाइट से उपयोगी तत्वों की मात्रा लगभग दस गुना अधिक होती है, फिर भी उनकी क्षमता उतनी नहीं होती। ब्रिटेन वाली जाति के स्थान पर बनबलनाग प्रयोग करने के लिए उपयुक्त बताया जाता है।


title: कामगार वर्ग

text: कामगार वर्ग (या श्रमिक वर्ग) एक ऐसा शब्द है, जिसका उपयोग सामाजिक विज्ञानों और साधारण बातचीत में वैसे लोगों के वर्णन के लिए होता है, जो निम्न स्तरीय कार्यों (दक्षता, शिक्षा और निम्न आय द्वारा मापदंड पर) में लगे होते हैं और अक्सर इस अर्थ का विस्तार बेरोजगारी या औसत से नीचे आय वाले लोगों तक भी होता है। कामगार वर्ग मुख्यत: औद्योगीकृत अर्थव्यवस्थाओं और गैर-औद्योगीकृत अर्थव्यवस्थाओं वाले शहरी क्षेत्रों में पाये जाते हैं।


title: कामगार वर्ग

text: सामाजिक वर्ग के वर्णन में कई तरह के शब्दों का उपयोग किया जाता है, मगर "कामगार वर्ग" को विभिन्न तरीकों से परिभाषित और प्रयुक्त किया जाता है। जब इसका प्रयोग गैर-अकादमिक रूप में होता है तो यह आमतौर पर समाज के एक खंड को संदर्भित करने के लिए होता है, जो शारीरिक श्रम पर आश्रित है, खासतौर पर जिन्हें घंटे के आधार पर मजदूरी दी जाती है। शैक्षिक वार्तालाप में इसका प्रयोग विवादास्पद रहा है, विशेष रूप से उत्तर-औद्योगीकृत समाजों में मानव श्रम में गिरावट के बाद. कुछ शिक्षाविद कामगार वर्ग की अवधारणा की उपयोगिता पर सवाल उठाते हैं।


title: कामगार वर्ग

text: यह शब्द आमतौर पर आर्थिक संसाधन, शिक्षा और सांस्कृतिक हितों तक पहुंच के मामले में "उच्च वर्ग" और "मध्य वर्ग" के हितों के साथ विषम होता है। "कामगार वर्ग" और "मध्य वर्ग" के बीच सीमा रेखा वहां और स्पष्ट हो जाती है, जहां एक आबादी प्राथमिक तौर पर जीवन रक्षा की तुलना में जीवन शैली पर ज्यादा पैसा खर्च करती है (उदाहरण के लिए फैशन बनाम सिर्फ पोषण और आवास) समस्या यह है कि भेद की इस पद्धति पर निर्भर रहने से वैसे बहुत सारे लोग बाहर हो जायेंगे, जो अक्सर कामगार वर्ग के रूप में पहचाने जाते हैं।


title: कामगार वर्ग

text: इसका प्रयोग एकांतर रूप से अपमानजनक हो सकता है या "कामगार वर्ग" के रूप में स्व-पहचान रखने वाले लोगों में गर्व का भाव व्यक्त कर सकता है।